GizARTE Gizarte Eraldaketarako Heziketa Artistikoen Euskal Sarea da. Diziplina eta ibilbide anitzetako hezkuntza-, arte- eta kultura-eragileen topaketarako eta elkartrukerako espazioa da, eta xede gisa du hezkuntza-, kultura- eta garapen-estrategietan eragina izatea.\nKultura-eskubideek, iraunkortasunak, aniztasunek, feminismoek eta gizarte kritikoen eraikuntzak sustatzen dituzte sareko ekintzak.\nHelburu horrekin, honako jarduera hauek gauzatzen dira GizARTE sarean:\nEragileei beren intereseko hainbat esparru eta gaien inguruko prestakuntza eta gaikuntza ematea\nIkertzea eta ezagutza sortzea: bere metodologia propioak, azterketak eta eragin-adierazleak garatzea\nProgramak eta ekitaldiak antolatzea gizartea artearekin eta kulturarekin konektatzeko, bereziki eskolarekin eta unibertsitatearekin\nProzesu eta proiektu komunak garatzea\nTokiko, nazio-mailako eta nazioarteko foroetan presentzia izatea\nElkartrukeak egitea beste latitude batzuetatik etorritako artista eta eragileekin\nBalio eta heziketa artistikoa garapenaren oinarri gisa zabaltzea.\nUNESCO Etxeak koordinatutako GizARTE sarea UNESCO Etxeak 2015ean antolatu zuen I. Hezkuntza, Arteak eta Herritarrak mintegian sortu zen. Hain zuzen, mintegi horren bigarren edizioan, 2017an, iragarri zen sarearen sorrera.


Monet erakusketa Ikusgarria eta benetan ikaragarria da (batez ere ikasleekin aritzeko) Pariseko Galeries nationales, Grand Palais erakundeak antolatu duen Claude Monet (1840-1926) izeneko erakusketarako sarean sortu duen web gunea. Galeria eta bidaia interaktiboen zehar aritu daiteke egundoko efektuak eta trantsizioak disfrutatuz. Komeni da ordenagailuan mikrofonoa eta webcam-a konektuta edukitzea guneak jariatzen duen magia areagotzeko. Sartu eta disfrutatu ! http://www.monet2010.com\nIrudiaren jatorria Gaur, blog honen urtebetzea da. 3 urte bete ditu dagoeneko. Gezurra dirudi hainbeste denbora igaro izana. Kasu hauetan esaten den bezala, atzo sortu nuela dirudi. Bloga Arrigorriaga Institutuko irakasleei euren hezkuntza jardueretan IKTen integrazioa errazteko asmoz jaio zen, era guztietako baliabideak eta metodologiak eskainiz. Badakit beste hainbat ikastetxetan ere erabiltzen dutela, eta honek asko pozten nau, hainbestetan esaten denez, eskola mundura zabaldu behar da. Edo Jordi Adell-ek lehengo egunean zioen bezala , ikastetxeak ez dira uharteak izan behar, sare baten nodoak baizik. Baliagarria izan dela eta gutxienez datozen 3 urtetan ere izatea espero dut. Eta mila esker bloga jarraitu edota irakurtzen duzuenoi.\nAskotan irudi batek mila hitz baino gehiago balio du. Hau Educacontic atarian Nestor Alonsok egindako bineta da :\nArbel Digital Interaktiboa : eredu didaktikoak\nGure ikastetxea Arbel Digital Interaktiboaren inguruko proiektu batean sartu zen duela urte batzuk. Gero eta irakasle gehiagok erabitzen du edo erabili nahi du. Horregatik, aurten antolatu dugun formakuntza saioetarako Pere Marques -en aurkezpen batean oinarrituriko Antonio Garrido k egindako aurkezpena ren moldaketa eta itzulpena egin dugu. Bertan arbel digital interaktiboaren erabilpenerako eredu didaktiko batzuk azaltzen dira : Arbel Digital Interaktiboa - Eredu didaktikoak View more presentations from Arrigorriaga Institutua .


El beso de la mujer pintora – Haitzaren Mintzoa\nArgitaratze-data 2017-04-24 2017-06-05\nMikel Zabalza eta Simon Eliasek 2008an irekitako bide itzela. Diedro sistema jarraiki, zailtasuneko eskalada eder bat burutuko dugu eta kateatzera joan eta dena ematen badugu, 3 luzek erabat ase utziko gaituzte.\nLehen luzea diedroan hasten da, baina puntu batean plakatik ezkerrera hartzen du, aprobetxatu aseguratu ahal izateko haitzak ematen digun lekutxo bakoitza. Luze konpaktu, gogor eta ederra!\nBigarrenean diedrora bueltatzen da eta “off with” estilora eskalatzen da, ongi babesten denez dibertigarria suertatzen da. Gorde CAM 2 bat bilerarako.\nAzken luzean, diedro/fisura sistema jarraitzen da, ez du zailtasun kontzentraturik beraz, besaurreak lehertu arte estutzeko aukera paregabea!\nMaterialari dagokionez, krokis originalean baino gehiago hartu genuen guk eta eskertzen da. 2 joku TOTEM (urdin bakarra) + 2XCAM 2+ CAM 3+ CAM 4+alien urdina eta berdea+fisuak. Fisurako eskularruak gomendagarriak.\nEsposizio graduari dagokionez, RS2/+ proposatzen dugu.\nJeitsiera bi rapeletan, bigarrena ezkerrerago aurkitzen den bilera batetik (eraman kordinoren bat).\nKategoriak Araba, Contrafuerte Palomares, Krokisak, Palomares\nAurrekoa Previous post: Palomares, informazio orokorra\nHurrengoa Next post: Hagin haundi


II. Urkullu gobernua - Wikipedia, entziklopedia askea.\nII. Urkullu gobernua\nUrkullu II gobernua\nUrkullu I ◄ Urkullu II ► Urkullu III\n3 urte, 9 hilabete eta 11 egunak\nII. Urkullu gobernua edo XI. legealdiko Eusko Jaurlaritza 2016ko azaroaren 25a eta 2020ko irailaren 5a bitartean agintean egon zen Eusko Jaurlaritza izan zen, 2016ko Eusko Legebiltzarrerako hauteskundeen ondoren osatua. Eusko Legebiltzarrak bigarrenez hautatu zuen Iñigo Urkullu lehendakari, EAJ eta PSE-EE alderdien babesarekin. Bi alderdien arteko koalizio gobernua izan zen.\nIñigo Urkullu Euzko Alderdi Jeltzalea Lehendakaria 2016ko azaroak 25 2020ko irailak 5 \nJosu Erkoreka Euzko Alderdi Jeltzalea Gobernantza Publikoa eta Autogobernua 2016ko azaroak 28 2020ko irailak 8 \nBozeramailea 2016ko azaroak 28 2020ko irailak 8\nArantxa Tapia Euzko Alderdi Jeltzalea Ekonomiaren Garapena eta Azpiegiturak 2016ko azaroak 28 2020ko irailak 8 \nBeatriz Artolazabal Euzko Alderdi Jeltzalea Enplegua eta Gizarte Politikak 2016ko azaroak 28 2020ko irailak 8 \nIñaki Arriola Euskadiko Alderdi Sozialista-Euskadiko Ezkerra Ingurumena, Lurralde Plangintza eta Etxebizitza 2016ko azaroak 28 2020ko irailak 8 \nPedro Azpiazu Euzko Alderdi Jeltzalea Ogasuna eta Ekonomia 2016ko azaroak 28 2020ko irailak 8 \nCristina Uriarte Independentea Hezkuntza 2016ko azaroak 28 2020ko irailak 8 \nJon Darpon Euzko Alderdi Jeltzalea Osasuna 2016ko azaroak 28 2019ko martxoak 19 \nNekane Murga Independentea 2019ko martxoak 19 2020ko irailak 8 \nAlfredo Retortillo Euskadiko Alderdi Sozialista-Euskadiko Ezkerra Turismoa, Merkataritza eta Kontsumoa 2016ko azaroak 28 2019ko martxoak 1 \nSonia Perez Euskadiko Alderdi Sozialista-Euskadiko Ezkerra 2019ko martxoak 1 2020ko irailak 8 \nBingen Zupiria Euzko Alderdi Jeltzalea Kultura eta Hizkuntza Politika 2016ko azaroak 28 2020ko irailak 8 \nEstefania Beltran de Heredia Euzko Alderdi Jeltzalea Segurtasuna 2016ko azaroak 28 2020ko irailak 8 \nMaria Jesus San Jose Euskadiko Alderdi Sozialista-Euskadiko Ezkerra Lana eta Justizia 2016ko azaroak 28 2020ko irailak 8 \n↑ 540/2016 ERREGE DEKRETUA, azaroaren 25ekoa, Iñigo Urkullu Renteria jauna Eusko Jaurlaritzako Lehendakari izendatzeko dena.. .\n↑ 808/2020 ERREGE DEKRETUA, irailaren 3koa, Iñigo Urkullu Renteria jauna Eusko Jaurlaritzako lehendakari izendatzeko dena.. .\n↑ 26/2016 DEKRETUA, azaroaren 26koa, Lehendakariarena, Gobernantza Publiko eta Autogobernuko sailburua izendatzeko dena.. .\n↑ a b c d e f g h i j k 19/2020 DEKRETUA, irailaren 7koa, lehendakariarena, Jaurlaritzako sailburuek beren eginkizunak utzi dituztela deklaratzen duena.. .\n↑ 27/2016 DEKRETUA, azaroaren 26koa, Lehendakariarena, Ekonomiaren Garapena eta Azpiegituretako sailburua izendatzeko dena.. .\n↑ 28/2016 DEKRETUA, azaroaren 26koa, Lehendakariarena, Enpleguko eta Gizarte Politiketako sailburua izendatzeko dena.. .\n↑ 29/2016 DEKRETUA, azaroaren 26koa, Lehendakariarena, Ingurumen, Lurralde Plagintza eta Etxebizitzako sailburua izendatzeko dena.. .\n↑ 30/2016 DEKRETUA, azaroaren 26koa, Lehendakariarena, Ogasun eta Ekonomiako sailburua izendatzeko dena.. .\n↑ 31/2016 DEKRETUA, azaroaren 26koa, Lehendakariarena, Hezkuntzako sailburua izendatzeko dena.. .\n↑ 32/2016 DEKRETUA, azaroaren 26koa, Lehendakariarena, Osasuneko sailburua izendatzeko dena.. .\n↑ 9/2019 DEKRETUA, martxoaren 15ekoa, Lehendakariarena, Osasuneko sailburua kargutik kentzea xedatzeko dena.. .\n↑ 10/2019 DEKRETUA, martxoaren 15ekoa, Lehendakariarena, Osasuneko sailburua izendatzeko dena.. .\n↑ 33/2016 DEKRETUA, azaroaren 26koa, Lehendakariarena, Turismo, Merkataritza eta Kontsumoko sailburua izendatzeko dena.. .\n↑ 4/2019 DEKRETUA, otsailaren 27koa, lehendakariarena, Turismo, Merkataritza eta Kontsumoko sailburua kargutik kentzea xedatzeko dena.. .\n↑ 5/2019 DEKRETUA, otsailaren 27koa, Lehendakariarena, zeinaren bidez Turismo, Merkataritza eta Kontsumoko sailburua izendatzen baita.. .\n↑ 34/2016 DEKRETUA, azaroaren 26koa, Lehendakariarena, Kultura eta Hizkuntza Politikako sailburua izendatzeko dena.. .\n↑ 35/2016 DEKRETUA, azaroaren 26koa, Lehendakariarena, Segurtasuneko sailburua izendatzeko dena.. .\n↑ 36/2016 DEKRETUA, azaroaren 26koa, Lehendakariarena, Lan eta Justiziako sailburua izendatzeko dena.. .\nJosu Erkoreka (Gobernantza Publikoa eta Autogobernua / Bozeramailea) • Arantza Tapia (Ekonomiaren Garapena eta Azpiegitura) • Iñaki Arriola (Ingurumena, Lurralde Antolaketa eta Etxebizitza)\nBeatriz Artolazabal (Enplegua eta Gizarte Politikak) • Pedro Azpiazu (Ekonomia eta Ogasuna) • Cristina Uriarte (Hezkuntza) • Jon Darpon eta Nekane Murga (Osasuna) • Alfredo Retortillo eta Sonia Pérez (Turismoa, Merkataritza eta Kontsumoa) • Estefania Beltran de Heredia (Segurtasuna) • Bingen Zupiria (Kultura eta Hizkuntza Politika) • Maria Jesus San Jose (Lana eta Justizia)\nOrriaren azken aldaketa: 15 iraila 2020, 11:12.


Txokoa kudeatu Txorierri ermitaz ermita eta gehiago. Apirilaren 18an.\nIgande honetan beste etapa bat, eguraldiak laguntzen badau behintzat.Larrabetzu-Derio. Luzeegi ez egiteko Sandonin (Zamudioko San Antolin ermitan) amaituko dugu.IBILBIDEA: 9etan Larrabetzuko plazan elkartuko gara eta pasatu, ikusi eta ikasiko dugunaren artean hauexek daude.- Larrabetzuko plaza.- Berresonaga auzoa eta leinu-etxearen historia.- San Antolin ermita, Legina auzoa eta Artola errotaren historia.- Burnizko garriaren bunkerrak (linternak eraman ezkero barruan sartuko gara).- Ganguren mendia eta inguruan egon zen Andra Mari elizaren istorioak...- Gudabikolanda monolitoa eta bertan egon ei ziren banderizoen batailen istorioak (zamudioztarrak beti galtzaile).- Hirumugarrietako trikuharriak (cromlech).- Bilbo-Gernika Erdi Aroko kaltzadatik konserbatzen den zatia.- San Antolin (Sandoni) ermita.\nNoiz: 2010 /04 /14 | Erantzunak(0) | Etiketak: , berbalagun, zamudio, gure_ekintzak, ermitaz_ermita, larrabetzu, mendi-irteera, txorierri, 2010\nTxorierri ermitaz ermita: Larrabetzu.\nDomeka goiza da. 20 lagun batu gara Larrabetzuko plazan mendi ibilalditxoa egiteko. Goizeko freskura dago oraindik, baina ez du euririk egiten, sinestezina benetan! Hasi gaitezen bada! Etapa honetan, berbalaguna dugun Sabin Arana izango dugu gidari. Plazan bertan hasi zaigu Larrabetzuren historia kontatzen: Errebale kalea, udaletxea, Ikatza eta Anguleri, â€¦ Asko daki Sabinek Larrabetzuren historiari buruz, gaurkoan asko ikasiko dugu berarekin, beraz, belarriak prest!Herritik SÂªBartolome ermitara igo gara (Ankapalura bidean ezkerretara dago). Sabinek ermita honen garrantzia azpimarratu digu. Aurrera egin dugu, Ankapalu sagardotegia pasa eta LoroÃ±o auzoraino.Azalpenak entzun eta gorantz jarraitu dugu, Lezamatik datorren bide zaharrarekin topo egin arte. Bidezidor honek Bilbo ezkerraldea eta Bermeo lotzen zituen antzina.Gorantz jarraitu dugu. Gaztelu auzora heldu gara, baina non zegoen â€œgazteluâ€ hori? Geroago jakingo dugu. Gaztelumendira igo gara. Gailurrean Gerra Zibileko frankisten oroitarria ikusi dugu eta metro batzuk beherago, Burdinazko Gerrikoko lubaki (trintxera) bat. Nagusiak Sabinen esanei adi-adi dauden bitartean, umeak trintxera barrura sartu dira, jolasean.Gaztelumenditik jaitsi eta â€œgazteluâ€ galduaren bila goaz, beste muino batera. Goian, leku bakarti eta zelai batera heldu gara. Sabinek azaldu digu han ez dagoela inongo gaztelurik., egotekotan, asentamendu edo â€œcastroâ€ antzeko bat egongo zela hortxe bere ustez, baina oraindik inork ez duela frogatu.Eta beherantz hasi gara. Zaradoa auzora goaz. Auzo horretan ermita txiki bat dago, Justo eta Pastor edo San Salbador baseliza. Leiho txiki berezi bat du, erromanikoaren aurrekoa da, bakarrenetakoa inguruotan. Liluratuta gaude.Zarandoatik Ugaldera bajatu gara, Astrokatik pasata. Ugaldeko errota zaharraren ondotik, Kaltzada aurreko zubira joan gara eta handik Elexalde auzora.â€œElexaldeâ€ da bai, bertakoek horrela esaten dute eta ez â€œGOIKOelexaldeâ€. Argi azaldu digu Sabinek honen zergatia. Larrabetzu â€œuriâ€ (villa) izendatu aurretik, elexaldea baino ez zegoen, beraz, izatekotan, uria izan beharko zen â€œBEHEKO elexaldeâ€ eta ez alderantziz, ordutik aurrera Larrabetzu bitan banatuta egon da: Elexaldea eta Uria.SÂª Emeterio eta SÂª Zeledonio elizako atea, Juan Marik zabaldu zigun eta honela, barrutik ikusi ahal izan genuen. Eskerrik asko!Bizkaiko zaharrenetakoa den eliza honek hainbat bereizgarri ditu: zinpeko eliza da (Bizkaiko jauna Foruak zinatzera zioana), elizateko (â€œanteiglesiaâ€) batzarlekua izan zen mendeetan, Lekeitiokoa bezalako erretaula dauka, Erdi Aroko horma-irudiak dauzka altarearen albo bietan, hilerri berezia du (baserrika lurperatzen dira hildakoak, ez familiaka), â€¦Elizatik metro gutxira, bidegurutzean, harrizko gurutze bat dago â€œumiladeroaâ€, 1574koa harria bertan ipintze duenez. Ondoan astoa arrantzaka! Polita da, ezta Edurne?Urirantz goaz, bide ondoko zintarritik (â€œaceraâ€ larrabetzuarrentzat) eta eskumatara sartu gara, Olosteko baserria ikustera. Han azaldu digu Sabinek, zergatik dituen baserri handi honek horrelako armarriak. Zubitaldeko zerratokira heldu gara. Horma batean antzinako trintxerako leihatilatxoak argi ikusten dira.Zubitaldeko â€œZubibarriâ€-ra heldu gara, gaurko azken geltokira. â€œZubibarriâ€ izena eduki arren, zaharra da benetan. Zubi honetatik egin zen hain zuzen, Erdi Aroko Larrabetzuren banaketa. Larrabetzu hiru zatitan banatu zuten eta guk gaur heren bat ezagutu dugu.Bagoaz etxera (batzuk ogi eta guzti). Hurrengoan gehiago!ESKERRIK ASKO AZALPENENGATIK SABIN! Noiz: 2010 /02 /08 | Erantzunak(0) | Etiketak: , berbalagun, gure_ekintzak, ermitaz_ermita, berbalagunak, larrabetzu, mendi-irteera, txorierri, 2010\nDomeka honetan, â€œErmitaz ermitaâ€ ibiliko gara berriro. Oraingoan, Larrabetzutik emango dugu bueltatxoa. NOIZ: Otsailak 7, domeka.NONDIK HASITA: Goizeko 9etan irtengo gara Larrabetzuko plazatik.IKUSIKO DITUGUNAK:- Larrabetzuko uria eta eleizaldea. - SÂª Bartolome eta Zarandoako ermitak.- Gernikatik Bilborako bide zaharra.- Gaztelumendi.- Elizaldeko hilerri zaharraEtorri nahi baduzu deitu: 635.75.35.95 Anima zaitezte!! Noiz: 2010 /02 /03 | Erantzunak(0) | Etiketak: , berbalagun, ermitaz_ermita, larrabetzu, mendi-irteera, txorierri, 2010\nâ€œ Txorierri ermitaz ermita eta + â€ 3.etaparen kronika: Derio-Zamudio\nâ€¦ eta hirugarrena ere egin dugu!! Goizean goiz elkartu ginen Derioko plazan, 9etan. Zirimiripean hasi ginen oinez, Uribe parkerantz. Parkean oraintsu ipini dituzten plakak ikusi genituen, mendi-tontorren izenak ipintzen dituztenetakoak, ederrak benetan! Uribe Parketik gora, Aldekoneko SÂª Isidro elizara joan ginen lehenengo eta SÂª Kristobal elizara gero, eta hara heldu ordukoâ€¦ aterri! Beraz, euriagatik etorri ez zinetenok badakizue, hurrengoan etorri, eguraldia alde daukagula ematen du eta!(DERIOKO SÂª KRISTOBAL ELIZA AURREAN)Kanpandorrera begiratu eta hara!! Punta falta zen! Osteguneko tximistak (Txorierrin jisturia edo inisitua esaten da) bete-betean jo ei zuen Derioko eliza honetako kanpandorrea eta orain goitik behera arrakalatuta dago.(KANPANDORREA)Eta non dago dago erlojua??? Baten batek topatu du antza. Erakutsi, erakutsi zelan dagoen!(ERLOJUA APURTUTA)Txikizio honen ondorioz, astebururo SÂª Kristobalen Eliza ortodoxoko kideek ospatzen duten meza lekuz aldatu dute eta horixe esaten omen du ikusi dugun kartel honek. Ea nork ulertzen duen, errumanieraz dago eta! Eta gero euskara gaitza dela esango dute! Bai zera!!(OHARRA ERRUMANIERAZ) (IRAKURTZEN)Bidean aurrera egin genuen Zamudioko Geldo auzorantz. Auzora sartu eta Zubieta baserriarekin egin genuen topo. Geldora bidean, erreka pasa eta ezkerretara dagoen Zamudioko lehenengo baserria da Zubieta. Auzotarrek diote, antzina sorginak bizi omen zirela bertan. Orain abandonatuta dago. Sorginen eragina ote?? Badakizue, â€œizena duen guztia omen daâ€ dio esaerak.(ZUBIETA BASERRIA)Bidean aurrera eginâ€¦(BIDEAN)â€¦ eta Geldo auzoko bihotzera heldu ginen, auzoko eskola zaharrera. Bertan, hasteko, zein egun den gogoratuz argazkia atera genuen. Hori, hori mutilak! Eutsi banderatxoari! (GELDOKO ESKOLA ZAHARRA)Ostean, gurekin etorri zen Amagoiaren azalpen zabala entzun genuen denok adi-adi. Eskola hauen sorrera; bertan egondako maestren eta ikasleen gora-beherak; Geldon Pietro ostonduta egon zeneko gertaerak eta bide asfaltatuaren â€œmisterioaâ€, â€¦ Baten bat zur eta lur geratu zen Amagoiaren jakituria ikusita. Eskerrik asko zure laguntzagatik Amagoia! Luxua da zure azalpenak entzutea!!! (AMAGOIAREN AZALPENEI ADI)Eskola zaharretik SÂª Bartolome ermitarantz joan ginen. Bidean, Goikoetxe baserri ederraren albotik pasatu ginen. Oraindino aurreko horma anilarekin urdinduta dauka baserriak eta baita alboko leihoak ere, gurutze eta guzti.(GOIKOETXE BASERRIA)(LEIHOA)SÂª Bartolomen ermita honen leku aldaketaren ingurukoak komentatu genituen. Orain dagoena XVI.mendetik dago hori, baina lehenago Berreaga mendi gailurrean ei zegoen, aurkikuntza arkeologikoen arabera. Berreaga mendiko asentamenduaren inguruan ere aritu ginen luzaro, honek duen garrantzia handia aipatu genuen.SÂª Bartolometik SÂª Migelera joan ginen, Geldo auzotik DaÃ±o auzora. Ermita hau ere XVI.mendekoa da eta auzotarrek jaiak irailaren 29an ospatzen dituzte, ohi denez. (SÂª MIGEL ERMITA)Behean ArgiÃ±ene eta Etxandi baserriak eta beherago Jule baserriak, DaÃ±ogoko eta DaÃ±obeiti.(DAÃ‘OBEITI BASERRIA)DaÃ±o auzoaren barrenean Arkotxe baserria dago. Bertako bidegurutzean elkartzen ziren lehenago auzotarrak zein auzolan eta zelan egin behar zen erabakitzeko. Baserriaren alboan, erreka bazterrean, arropa garbitzeko errekako harria (latsarria) ikusi genuen. Zenbat eta zenbat andre joango ote ziren Bilbora esnea saltzera eta bueltan asto bete arropa errekan garbitzera! Txorierriko andre piloa seguru! Gaurko egunez ezin ditugu ahaztu andre langileok.(LATSARRIA)SÂª Tomas ermitara heldu gara. Ingurune paregabean dago ermita hau eta bertako jaiak ere oso politak izaten dira. SÂª Tomas abenduaren 21ean izanik, eguraldi txarra saihestu nahian, auzotarrek ekainera pasatu zuten jaia. Orain auzo honetako jaiak SÂª Antonio (ekainak 13) osteko domekan ospatzen dira.(SAN TOMAS)Ibilaldia amaitzeko, herrira joan gara. Zamudion, Amagoiak SÂª Martin elizaren eta Zamudiotorreren ingurukoak kontatu dizkigu. Amagoiak berak eliza barruan dauden armarrien inguruko ikerketa egin du eta liburua argitaratu du oraintsu. Baina ez digu hori azaldu, jakin nahi duenak badaki nora jo. Dorretxearen garrantzia azpimarratu du. Besteak beste, Erdi Aroko gertakizunak; XX.mendera arte jendea bizi zela bertan; Carmen Mendiguren irakasle zamudioztarrak bertan eman izan zituela eskolak; e.a.Gehiago jakin gura duenak badaki zer egin, HURRENGOAN ETORRI!!!OHARRA: Hurrengo mendi ibilaldia APIRILAREN 26an izango da.\nNoiz: 2009 /03 /12 | Erantzunak(0) | Etiketak: berbalagun, derio, zamudio, gure_ekintzak, 2009, ermitaz_ermita, mendi-irteera\nMartxoan mendi ibilaldia eta AFARIA!!\nMENDI IBILALDITXOA datorren igandean, martxoaren 8an.* Goizeko 9:00etan Derioko plazan elkartuko gara eta Derio-Geldo-Zamudio ibilbidea egingo dugu. * 3-4 orduko ibilalditxoa izango da, baina gura duenak erdia bakarrik egin dezake.* Esan lagunei, zein familiari eta ANIMATU! Baldintza bakarra euskaraz berba egitea da. IBILBIDEA hemenBERBALAGUN AFARIA Txan magoarekin!!! Hurrengo ostiralean, martxoaren 13an . Ondo pasatu eta Berbalagun gehiago ezagutu nahi badituzu, zatoz Berbalagun afarira! Primeran pastuko dugu!NON: Lezamako txokoan (Goitioltza auzoan).ORDUA: 21:00PREZIOA: 15â‚¬APUNTATZEKO: 635.75.35.95 (Oihana) (Azken eguna martxoak 11). Afal ostean, Txan magoaren ikuskizunaz gozatzeko aukera izango dugu.Gainera, mozorrotuta bazatoz, sari bikain lortzeko aukera izango duzu. Bera<, birziklatu ihauterietan erabili duzu mozorroa! Txorierriko Berbalagunok elkar ezagutzeko aukera paregabea izango da eta! ANIMA ZAITEZ!!! Noiz: 2009 /03 /06 | Erantzunak(0) | Etiketak: berbalagun, gure_ekintzak, 2009, ermitaz_ermita, bazkari/afariak, mendi-irteera\nLoiu-Derio: 2.etaparen amaiera!\nOtsailaren 22an 2.etaparen 2.zatia egin ahal izan genuen azkenean. Lauroetan hasi eta Derion amaitu genuen ibilbidea. Larrabetzu, Derio, Loiu eta Erandioko Berbalagunak elkartu ginen. Hona hemen argazki batzuk: (LAUROETAKO BUNKER ONDOAN)(DERIOKO SÂªESTEBAN ERMITAN)(MANTULIZ)(BILBOKO HILERRIAN)\nNoiz: 2009 /02 /25 | Erantzunak(0) | Etiketak: berbalagun, gure_ekintzak, 2009, ermitaz_ermita, mendi-irteera


Lea Artibai aurrera BBK Sariketan - bizkaie.biz\nBizkaie! 2021-10-25 12:41 Bertsolaritzea\nSodupeko kanporaketan Ezkerraldea/Enkarterrik baino puntu gehiago batu ditu.\nBertsolari gazteak, Sodupen (argazkia: Bizkaiko Bertsozale Alkartea) | Ikusi handiago | Argazki originala\nBertsolari Gazteen BBK Sariketako hirugarren kanporaketea jokatu da goizeon, Sodupen, finalaurrekoetarako txartela jokoan. Oholtzan, Ezkerraldea/Enkarterri eta Lea Artibai taldeetako seikoteak nor baino nor, Jon Martinez gai-jartzailearen esanetara. Entzuleek, Eretza Berri eta Avellaneda ikastetxeetako ikasleek, giro ederra eroan dabe aretora.\nPuntuazinoak emoteko orduan, Lea Artibaikoak gehiago izan dirala ebatzi dabe epaimahaikideek. Hortaz, eskualde horretako ordezkariek egingo dabe aurrera, finalaurrekoetara. Ezkerraldea/Enkarterriko bertsolari gazteek amaitu dabe euren ibilbidea 2021eko edizinoan.\nBizkaiko Bertsozale Alkarteak jakitera emon dauenez, Lea Artibaik seikote hau eroan dau Sodupera: Amaiur Galdos, Ariane Sololuze eta Ziara Larrinaga 18 urtera artekoetan; Aissa Intxausti, Nahia Ibarzabal eta Irune Basagoiti 24 urtera artekoetan.\nEzkerraldea/Enkarterriko seikotea hau izan da: Aiur Gallareta, Nahia Martin eta Ugaitz Elgezabal 18 urtera artekoetan; Asier Alcedo, Leire Portugués eta Amaiur Atxa 24 urtera artekoetan.\nEpaimahaian Beñat Romero, Leire Etxebarria eta Xabier Enbeita egon dira, eta Idoia Anzorandia izan da idazkaria.\nHurrengo kanporaketea eguaztenean, hilak 27, jokatuko da, Bilboko Urretxindorra ikastolan (10:00). Busturialdeko eta Hego Uribeko taldeek kantauko dabe, finalaurrekoetako azken txartelaren bila.


Ez noa, ez, pagotxaz (Trifolium incarnatum) hitz egitera. Bere lorea bezala gorri jartzen diren beste batzuez bai, ordea: hostoez. Udazkenak dakartzan klimaren eta argitasunaren aldaketekin, negurako antolatzen du bere burua landareak. Asko, hostajea bota, eta soildu egiten da.\nOrbela materia organiko garbia da, eta erabilera ugari du. (Arg.: Lynn Greyling)\nHostajea askatu aurretik, hostoetan dauden osagai baliotsuenak hustu eta jasoko ditu. Tarte horretan, kolorez aldatuko dira, bakoitza berera. Gero, agur hosto maitea, izan zaitez orbel on!\nHostoa orbeltzen denean, osagai onenak kenduak izanagatik, altxor ederra da, udazkeneko urrea! Azpigarri ederra da, bai aziendarentzat, baita landareentzat ere. Orbela den tokian ez da goserik!\nNola kendu etekinik onena orbelari? Orbela materia organiko garbia da, eta erabilera ugari du.\nOrbela biltzerakoan hosto guztiak ez dira berdinak. Badira egokiak ez direnak, batez ere jariakin kaltegarriak dituztenak: intxaur beltza (Juglans nigra), eukaliptoa (Eucaliptus spp.), gerezi-erramua (Prunus laurocerasus)... Errepideetako hostoekin kontuz, motorren gai kaltegarriak izan ditzakete. Belaze batean bildu behar baldin badira, belarra mozteko makinak erabil daitezke: hostoak bildu ahala txiki-txiki egingo ditu, gero errazago ustelduko direlarik. Hostoekin orbel-meta edo orbel-mordoa osatu behar da. Ondo usteldu eta luartzeko pare bat urte beharko duenez, tokia tentuz aukeratu, gerora enbarazu egin ez dezan. Hesola batzuk sartu eta oilategi sarearekin edo tankerakoren batekin kaiola bat egitea da onena. Airea hartzeak ontzeari lagunduko dio. Hosto gogorrak eta soiltzen ez diren landareenak nekezago usteltzen direnez, luar-pilan edo simaur-pilan nahasi, beroak errazago desegingo ditu.\nUrtebeteko orbel erdi ustela azpietarako erabili, bi-hiru hatz lodi zabalduz: jakiak eman, belarrei ernaltzea galarazi eta hezetasunari eutsiko dio. Ondutakoa, ongarri gisa zuzenean edo ontzietarako lur nahasketa egiteko. Udazkeneko pagotxa.


Soiuz 5 - Wikipedia, entziklopedia askea.\nSoiuz 5 1969ko urtarrilak 15ean Baikonurreko kosmodromotik jaurtitako Soiuz 7K-OK ontzi baten misio tripulatu bat izan zen. Hiru astronautak osatutako tripulazioa zuen eta bere misioa jada orbitan zegoen Soiuz 4rekin elkartzea zen.\nJaurtiketa baino 25 minutu lehenago arazo bat gertatu zen ontziko sistema elektrikoaren zatietako batekin, ordezkatua izan zelarik. Ontziko eskotilako lau pernoetako hiru bakarrik jarri zirela ere aurkitu zen, baina hala ere airera zitekeela erabaki zen.\nSoiuz 5a orbitan aurkitu eta elkartu zen Soiuz 4rekin, bere tripulatzaileetako bi beste ontzira pasatuz eta bertan Lurrera itzuliz bertako jatorrizko tripulatzailearekin batera.\nItzulera saiatzean, Soiuz 5eko bersarrera kapsula zerbitzu modulutik banatzerik lortzen ez zela aurkitu zen, aurrealdea aurrean zuela bersartu izan behar zuelarik, potentzialki hondagarria, ezkutu termikoak babestu gabeko zatia baitzen. Azkeneko unean, bersartze modulua zerbitzukoarekin elkartzen zuten pernoak urtu egin ziren bersarreraren beroagatik, eta bersarrera modulua berorientatu egin zen ezkutu termikoa aurrean jartzeko, bertako tripulatzaile bakarra zen Boris Volinov salbatuz, bersarrera mota balistikokoa izan zen eta grabitatearen azelerazioa bederatzigatik biderkatu zen arren. Volinovek zenbait hortz hautsi zituen lurreratzean lurreratzea leunago egiten duten suziri sistemaren akats bategatik. Soiuz 5 Ural mendietan lurreratu zen, aurreikusitako lurreratze puntutik ehunka kilometrotara. Volinovek kapsulatik bere kabuz irtetea erabaki zuen, erreskate taldeak hara iristeko orduak behar izango zituela eta tokiko tenperatura -38 °Ckoa zela bai baitzekien. Hango biztanle baten etxean babestu zen erreskate taldea iritsi zen arte.\nBoris Volynov (komandantea)\nAleksei Jeliseiev (hegaldi ingeniaria)\nEvgeni Khrunov (espezialista zientifikoa)\nAnatoli Filiptxenko (komandantea)\nViktor Gorbatko (hegaldi ingeniaria)\nValeri Kubasov (espezialista zientifikoa)\nAnatoli Kuklin (komandantea)\nVladislav Volkov (hegaldi ingeniaria)\nPiotr Kolodin (espezialista zientifikoa)


Eguna hasteko kemena - - uztarria.eus\nEguna hasteko kemena\nIosu Badiola 2008-10-05 22:10\nBadago gurekin ikastolan ikasi zuen pertsona bat, kalean ikusi eta kasurik egiten ez didana. Beno, berez dexente daude, baina honek orain dela urte gutxi batzuk arte beti egiten zidan. Txikitan tratu asko izandakoak gera, gainera, eta dexente nerabezaroan.\nEta ni kontuan ez hartze horrek, min ematen dit. Gutxitan ikusten gera (ze itsua ez da), eta nire ezerosotasun sentimendu hau, asko jota, urtean 8-10 bat alditan sentitzen det.\nBerari zerbait egin ote diodan galdetzeko konpromisoa hartzen det kasurik egiten ez didan bakoitzean, baina inoiz ez det pauso hori ematen. Egia da beti edo bera edo ni beste batekin egotea tokatu dela eta nahiago det biok bakarrik gaudela esatea.\nGaurkoan berarekin topo egin det eta dena gaizki ulertu bat izan dela jakin degu: bera ere txokatuta zegoen nik kasurik ez egitearekin\nGero esnatu egin naiz, ordea, eta dena amets bat zela konturatu. Beste batean hitz egin beharko gauzak argitzeko.\nHalere, egun guztian zehar halako sentsazio atsegin bat bizitu det. Pakeak egin ditugunaren sentsazioa. Egunerokotasuna indarrez eta energiaz aurrera eramaten lagundu dit.\nMomentu baten, teoria berria asmatu berri duen psikologo bat bezela sentitu naiz: gauean zehar bizitako ametsek, hurrengo egunean edukiko ditugun animoa eta kemena baldintzatzen dituztenaren teoria aurkitu duena bezela, alegia.\nGure osasunak, egoera pertsonalak, lanak, familiak eta abarrez gain ametsek ere eragina dutela gugan. Jarri pentsatzen, ametsetan gertukoren bat hiltzen zaigunean, edo oraindik ikasketak bukatzeko azterketa batetara deitzen gaituztenean (ia 40 urterekin), edo diruz betetako kutxa bat topatzen degunean, edo hegan ibilitakoan\nbiharamunean nola sentitzen geran eta nerekin bat egingo dezute.\nOrain hurrengo erronka, amets onak eragingo dituen zeoze asmatzea da.


Glukosioa, diabetesa kontrolatzeko doako alternatiba Linuxetik\nEz da lehenengo aldia software librearen komunitateak osasuna eta medikuntza bezalako gaietan interesatzen dena. Integrazio bitxi horretatik, proiektu txikiak sortu ziren, zerbait txikia izan zena eta denborarekin gero eta handiagoak bihurtu direnak. Orain, garatzaile talde batek berriro apostu egin du ideia horrekin eta sortu Glukosioa, 1. motako eta 2. motako diabetesa kontrolatzeko iturri irekiko lehen aplikazioa.\nGlukosioa italieratik dator, definitzeko glukosa, horrek arrakasta handiko izena ematen dio aplikazio honi, diabetearen kontrol eta kontrolerako zati garrantzitsua baita eta, beraz, aplikazio honen metrika garrantzitsuenetako bat.\nBenjamin Kerensari, aske komunitateko aktibistak, 2. motako diabetesa diagnostikatu ziotenean hasi zen eta bere baldintza berriak dakartzan beharrak asetzen dituen aplikazio bat aurkitzeko beharra sortzen da, diabetesa duen pertsona bat. . Ondoren, ideia diabetesa kontrolatzera eta ikerketarako laguntzara bideratutako kode irekiko plataforma anitzeko proiektua hasi. Hemen biltzen da komunitateko ekintzaile askeen taldea bizia emateko Glukosioa.\nGlukosioa ren ideiarekin sortzen da lagundu 1 eta 2 motako diabetesa duten pertsonei, bereziki inori arreta jarri gabe, baina biei garrantzi berdina emanez. Metroa da HbA1C (glukodun hemoglobina), kolesterol maila, odol presioa, zetonak eta gorputzeko pisua., balio guztiak ordenaz eta abiadura handiz erregistratuz.\nInterfaze atsegina eta sinplea du, oso intuitiboa, lehen lasterketatik erraz erabiltzea errazten duena, maskota atsegin batek gidatuta. Pazientearen jarraipena egiteko hainbat funtzio eta tresna biltzen ditu, baita komunitate zientifiko eta ikerketarako baliagarriak izan daitezkeen neurketa guztien erregistroa gordetzeko aukera ere.\nOdoleko glukosa, HbA1C, kolesterol maila, gorputzaren pisua, odol presioa, zetonak eta abarren erregistro sinple eta azkarra.\n1. motako eta 2. motako diabetearentzat diseinatua\nLehentasunezko tratamendu eredua (ADA, NICE, AACE)\nHbA1C bihurketa kalkulagailua.\nEguneko, asteko edo hileko grafikoak eta datuak erregistratzearen analisia.\nLineako morroia, galderak eta aholkuak jasotzeko, eta laguntza teknikoa 24 orduko erantzuna lortzeko\nGainera, Glukosioa datuekin batera funtzionatzen du CGM (Glukosaren jarraipen jarraitua) glukosaren neurketen jarraipena egiteko egun osoan. CGMk emandako datuak aplikazio honetan eta fitxategietan integratuta daude CSV, baita ere NFC (Near Field Communication). Era berean, CSV fitxategietako informazioa esportatzeko aukera ere ematen du, kanpoko babeskopiak egiteko Google Drive.\nInguruko garapenarekin eta ikerketekin lankidetzan jarduteko asmoz, Glucosiok gaixoari neurketa datuak anonimotasunez eskatzen dizkio, komunitate zientifikoari informazio demografikoa emateko.\nGlucosiok azken eguneratzea kaleratu berri du joan den hilaren amaieran. Oraindik ere aplikazio gaztea da bertsioa 0.12.0, dagoeneko kaleratu da hazkundeari begira. Hurrengo eguneratzerako, tresna gehiago sartzea nahi dute, hala nola gogorarazleak, bolo kalkulagailu basala, etab.. Aplikazioa hemen aurki dezakezu PlayStore Google-tik, eta zure interesa garatzeko bada iturri kodea hemen aurki dezakezu GitHub.\nKomunitate askearen ekarpen bat gehiago medikuntzari eta gizarteari.\nArtikuluaren bide osoa: Linuxetik » Android » Glukosioa, diabetesa kontrolatzeko doako alternatiba\nlix20 esan zuen\naplikazio oso ona da, esan dezakedan bakarra da, asko balio du zure diabetesa kontrolatzeko.\nZer gauza, software librea izatea, ez al da f-droidean? zer gertatzen da, hor ikusi nahi dut.\nostalari esan zuen\nKaixo lagunok, espero dut hemen lagundu dezakezula. Bihurtzen da XFCE mahaigaina instalatu nuela eta dena ondo dagoela ematen du baina orain berrabiaraztean pantaila lortzen dut baina ez behean dagoen jakinarazpenen eremua edo aplikazioen abiarazlea. Badakite zein den arazo hori. Pantaila berez lortzen dut aplikazioak minimizatzen ditudanean ere, ez daukat ezer erabiltzeko fitxa erabiltzeko. Espero dut eskerrak ematea.\nAplikazio ikaragarria, baina EXPORT CSV-k ez dit balio. Akatsa izan dut IRAKURKETA ESPORTATZEKO ARAZO BAT IZAN DA BERRIZ SAIATU eta ezin dut esportatu Aplikazio eguneratua daukat Nire telefono mugikorra Samsung Galaxy J1 Ace da, badakizu nola konpondu? Eskerrik asko\nZabbix 3 gainbegiratze eta monitorizazio zerbitzua


Pragako Jesus Haurraren prozesioa (1923)\n“Pragako Jesus Haur Mirarigilearen Haurren Prozesioa” maiatzeko lehenengo igandean egin zen, eta Donostiako Karmeliten Erkidegoak antolatu zuen. Ibilbidea Pedro Egaña kaleko elizan hasi eta Urbieta kalea, Askatasunaren Etorbidea eta Easo Kalea zeharkatu zituen, hasierako tokian amaitzeko.\nHiriko eskola erlijiosoetako eta katekesietako haurrak bertaratu ziren, bakoitza bere zutoihalarekin. Halaber, hainbat eskolek parte hartu zuten: Sagrada Familia Eskola kardinalez jantzitako mutilak eta Maria haurraren irudia eraman zituena, aingeruz jantzitako talde batez inguratua; eta San Bartolome eskola, Jesusen Bihotzaren, Santa Teresaren eta Karmeneko Andra Mariaren irudiekin. Eskoletako klase bakoitzak bere zutoihala zeraman.\n. Prozesioan zuriz jantzitako 160 neskako taldea bat egon zen, eta baita beste 24 mutileko talde bat ere, Jesus Haurraren alegoriak zituzten zutoihalak zeramatzatela. Atzetik, argazkian agertzen den aingeru taldea zegoen, Pragako Jesus Haurraren irudiak jarraituta, sorbaldan baioneta-fusilak zeramatzaten mikelete taldeak eskolta emanda. Argazkia Easo kalearen hasieran aterata dago, Askatasunaren Etorbidearekin bat egiten duen tokian.\nProzesioaren amaieran zihoazen Sagrado Corazón Eskolako ikasle taldea "Divino Infante" ereserkia abestuz, kardinalez jantzitako haurrak, Pragako Jesus Haurraren bandera, Karmelita Aiten Kongregazioa eta Infanteria Errejimentuko Banda Militarra.\nCorpus Christi prozesioa Donostian (1922)\nCorpus Christi prozesioak herri eta hiri gehienetan egiten dira, handitasun gehiagorekin edo gutxiagorekin jantzita, tokiko ohituren arabera. 1922. urteko argazki honetan ikus dezakegunez, prozesioa erabiliko zituen kaleak belar moztuz estali zituzten. Goarnizioko soldaduak, palio azpian Santuari eskolta emateaz gain, “prozesioa zaintzen zuen”, hau da, kalearen alde batean eta bestean zeuden, 5-6 metrotatik 5-6 metrora, eta makurtu eta armak aurkezten zituzten Santua aurretik igarotzen zenean.\nOrain arte kontatutako guztia gutxi gorabehera normala dirudi. Haatik, jendeak dagoeneko ahaztuta dauka saltokiek eraikinen behe-solairuko fatxadak oihal handiekin estaltzen zituztela. Ateetara sartzeko moduko irekiguneak baino ez zituzten uzten. Argazkian, horrela egiaztatu daiteke (ziurrenik Easo kalea dugu hau).\n1922. urteko prozesioaren beste bitxikeria bat da, egun horietako euriteen ondorioz, ezin izan zela Corpusaren egunean egin (ekainaren 15ean). Hurrengo igandean egin zuten, eta Santa Maria elizatik atera zen.\nAste Santuko prozesioa (1916. urte inguruan)\nAste Santuko prozesioa dugu hau, 1916. urte inguruan. Argazkia atera zenean, Boulevard zeharkatzen ari ziren. Perspektiba ixten dute udaletxeak, ezkerrean, eta Easoko Zirkulua eraiki aurreko eraikinak, eskuinean (Igentea, Kale Nagusiaren izkinan). Prozesioan Kristo Hila ikus daiteke, galaz jantzitako soldaduak zainduta, farol bana daramaten bi eliz mutilen atzetik. Albo bateko eta besteko pertsonek piztutako kandelak daramatzate. Nabarmentzekoa da prozesioan ez dela emakumerik ikusten.


Mozal Legeaz zigortu dute Bizitza da Handiena herri egitasmoa - Irutxuloko Hitza : Irutxuloko Hitza\nTabakalerako atxiloketak salatzeko Hernani kalean egin zuten agerraldia. (Argazkia: Bizitza Da Handiena)\nJoan den maiatzaren 19tik 27ra, Donostian Turismoaren Munduko Erakundearen bilera egiten zuten bitartean, Euskal Herriko 60 herri mugimendu eta sindikatuk deituta, Bizitza Da Handiena borroka sozialen astea antolatu zuten, “boteretik herritarron gehiengoaren aurka eta gutxiengo baten alde inposatzen ari diren politikei aurre egiteko”.\nBizitza da Handiena martxan jarri zuten eragileek salatu dutenez, dinamikak iraun zuen astean adostutako tresnak desobedientzia zibila, kolaborazio-eza, ekintza zuzena eta erresistentzia izan arren, mugimenduak erantzun errepresiboa jaso du beste behin. Sare sozialetan azaldu dutenaren arabera, aste horretan Tabakalera ondoan egin zen protestaldian jende ugari identifikatu zituen Ertzaintzak, eta horietako bi atxilotu egin zituen; epaiketa bidean daude gaur egun.\nTabakalerako atxiloketak salatzeko Hernani kaleko Jaurlaritzaren egoitza aurrean agerraldia egin zuten maiatzaren 24an. Horren ondorioz, Mozal Legea aplikatu eta 100 euroko isuna jarri die Barne Sailak, agerraldi hura kontzentrazio bat izan zela argudiatuz, eta bertan zen kideetako bati ardura leporatuz, agerraldian inor identifikatu ez zuten arren. Era berean, gogoratu dute beste bi kide daudela epaiketa bidean: Idiakez kalean okupatu zuten eraikinaren atarian, Bizitza da Handiena dinamikan parte hartzen ari zen kide bat eta bere abokatua.\nSare sozialetan zabaldu duten oharrean, honakoa adierazi dute: “Gauzak horrela, Bizitza Da Handienak erabaki du gezurrean oinarriturik isun hori ez duela ordainduko eta dei egiten die Jaurlaritza eta Ertzaintzari Gasteizko Legebiltzarrak, Gipuzkoako Foru Aldundiak eta baita Donostiako Udalak ere baztertu duten PPk inposaturiko Mozal Legearen aurrean desobedientziaz aritu daitezen, hori baita beraiek ordezkatzen duten euskal jendartearen gehiengoaren nahiarekin bat egiteko modua”.


Protestara deitu dute Aman Komunak-ek eta BBGko Ambazadak G7koen aurka | Politika | Berria\nProtestara deitu dute Aman Komunak-ek eta BBGko Ambazadak G7koen aurka\nAmbazadaren hirugarren Aste Intergalaktikoa Euskal Herrian eginen dute aurten, abuztuaren 19tik 26ra. Borroken bateratzera deitu dute\nOldartu gazte dinamikakoen ekintza, Irun eta Hendaia arteko Santiago zubian, larunbatean. GUILLAUME FAUVEAU\n2019ko martxoak 28\nG7ko bilkuraren kontrako mobilizazioak non eta nola eginen diren oraindik argitu ez bada ere, garai horretan Euskal Herrira etortzeko deiak zabaltzen hasiak dira. Aman Komunak sareak eta Ambazadak agiri bana idatzi dute abuztu bukaeran Miarritzeko goi bilera oztopatzeko asmoa erakutsiz. Ez dute zehaztu non izanen diren protestak.\nEsaterako, Notre-Dame-des-Landes herriko BBG Babestu Beharreko Gunean eraikitako Ambazada nazioarteko etxolako kideek iragarri dute hirugarren Aste Intergalaktikoa Euskal Herrian antolatuko dutela. Gai komunen inguruan kolektiboak informatzera eta eztabaidatzera gomitatzen dituen nazioarteko topaketa da. Iaz, «borrokan eta autonomia bila dabiltzan lurraldeen» egoera jorratu zuten, eta herri desberdinetako ehunka lagunek parte hartu zuten.\n«Miarritzek ikusgarri zinikoa jasango du. [Emmanuel] Macronek bere sei homologo gailur ezdeus eta negargarri batera gomitatuko ditu, Frantziako Estatuan herriaren kexa pil-pilean eta boterea kinka larrian daudelarik», idatzi dute agirian. Ambazadakoen hitzetan, klimari, jendearen eta herrien eskubideei, kapitalismoaren kontrako alternatibei, eta Euskal Herriko independentziari «kolpe berria» eman nahi diete. «Bi urte pasatu dira ETA erakundea betirako armagabetu zenetik, baina errepresioa ez da gelditu: burugabekerian murgildu da. Taberna batean izandako liskarra terrorismotzat jotzen dute, eta ehunka preso politiko oraindik etxetik urrun daude, kondena luzeak betetzen. Macronen eta bere 15.000 polizien etorrerarekin, borrokaren historiari kolpea eman nahi diote», salatu dute. Borroken bateratzearen aldeko mezua zabaldu dute, agorrilaren 19tik 26ra Euskal Herrira etortzera deituta.\nAzken bi urteetan, Euskal Herriko kolektiboen eta BBGren arteko harremanak indartuz joan dira, Ambazada proiektuaren bidez antolatu dituzten auzolan, topaketa eta festen inguruan. Harreman horietatik sortu da Aman Komunak sarea. Maiti izeneko pertsonaiaren ahotsetik deitu dute G7koen kontrako mobilizazioetan parte hartzera. «Agorrilaren bukaeran inkisidoreen kontseilu gorena Miarritzen bilduko dela entzuna duzue. Larriki suntsitzen duten mundua lehertzera datoz. Armaz eta hesiz babesturik, diruaren eta handikeriaren gurutzean iltzatu nahi gaituzte». Michel Veunac MiarRitzeko auzapezari ere aipua egin dio Maitik. «Auzapez morroiak ez daki, dogma zital horien garrak astinduz, zer-nolako ekaitza piztuko duen. Borroka sustraietan duen herriak zer-nolako haserrea erakutsiko dien. Ez gaituzte beldurtzen». Indarrak batzera eta «bakoitzak bere moduan» G7koen apairua «pozointzera» deitu du azkenik Maitik. «G7ko-en gailur hau izan dadila kapitalismoaren infernua eta iraultzako akelarrea».\nOldartu gazte dinamika\nOtsailean aurkeztu zuten Oldartu gazte dinamikako kideak ere lanean hasiak dira. Azken asteetan, hitzaldiak eta tailerrak antolatu dituzte; besteak beste, inperialismoaren eta polizia bortizkerien inguruan; eta, martxoaren 23an, Frantziak eta Espainiak migranteei begira duen jarrera salatzeko ekintza egin zuten Irun (Gipuzkoa) eta Hendaia (Lapurdi) arteko mugan. «Gaur egungo Euskal Herrian, potentzia kapitalisten politikek gure herrian dituzten ondorioak borrokatzea da G7koen aurka antolatzeko modurik onena», adierazi zuten. Ondoko asteetan ere ekitaldi gehiago antolatuko dituztela iragarria dute.


35/2021 EBAZPENA, otsailaren 5ekoa, Hezkuntza Baliabideen zuzendari nagusiak emana, zeinaren bidez ezartzen baita hezkuntza itunen araubidea aplikatzeko prozedura 2021-2022 eta 2026-2027 ikasturteen arteko aldirako, Lehen Hezkuntzako etapan.\nNafarroako Gobernuak 2021eko otsailaren 3an hartutako Erabakiaren bidez, baimena eman zitzaion Hezkuntza Baliabideen zuzendari nagusiari Nafarroako Foru Komunitateko ikastetxe itunduetan Lehen Hezkuntzako unitateen hezkuntza ituna finantzatuko duen urte anitzeko gastu konpromiso bat hartzeko, 2021-2022, 2022-2023, 2023-2024, 2024-2025, 2025-2026 eta 2026-2027 ikasturteetarako.\nEstatu mailako araudi esparruan, maiatzaren 3ko Hezkuntzari buruzko 2/2006 Lege Organikoak, “Itunak” izeneko 116. artikuluan, ezartzen du hezkuntza itunak sei urte gutxienez iraunen duela Lehen Hezkuntzaren kasuan, eta lau urte gainerakoetan.\nMartxoaren 23ko 133/2015 Ebazpenak onetsitako deialdiaren babesean eta aipatutako legea aplikatuta Oinarrizko Irakaskuntzetarako eta Lanbide Heziketarako sinatu ziren hezkuntza itunen indarraldia bukatuko da ikasturte hau bukatzen denean; izan ere, Lehen Hezkuntzaren kasuan sei urterako sinatu ziren, hots, 2014-2015 ikasturtearen hasieratik 2020-2021 ikasturtea bukatu arte.\nHoriek horrela, abenduaren 14ko 416/1992 Foru Dekretuaren bidez onetsitako Hezkuntza Itunei buruzko Arauen Erregelamenduaren 3. artikuluan eta Nafarroako Foru Komunitateko Administrazioari eta foru-sektore publiko instituzionalari buruzko martxoaren 11ko 11/2019 Foru Legearen azken xedapenetako lehenean xedatutakoari jarraikiz, eta Hezkuntza Departamentuaren egitura organikoa ezartzen duen urriaren 30eko 267/2019 Foru Dekretuak esleitzen dizkidan ahalmenekin bat,\n1. Hezkuntza itunen araubidea aplikatzeko prozedura onestea 2021-2022 eta 2026-2027 ikasturteen arteko aldirako, Lehen Hezkuntzako etapan, honako oinarri hauei jarraikiz:\n1. Aplikazio araudia eta betebehar orokorrak.\nDeialdi honi honako arau hauek aplikatuko zaizkio:\n–8/1985 Lege Organikoa, uztailaren 3koa, Hezkuntzarako Eskubidea arautzen duena.\n–11/1998 Foru Legea, uztailaren 3koa, Batxilergoa, erdi mailako heziketa zikloak eta gizarte garantiako programak irakasten dituzten gizarte ekimeneko ikastetxeen finantzaketa publikoa arautzen duena.\n–2377/1985 Errege Dekretua, abenduaren 18koa, Hezkuntza Itunei buruzko Oinarrizko Arauen Erregelamendua onesten duena.\n–416/1992 Foru Dekretua, abenduaren 14koa, Hezkuntza Itunei buruzko Arauen Erregelamendua onesten duena.\nItunean sartzeko, ikastetxeek aipatu araudian eskatzen diren baldintzak bete beharko dituzte.\nAbenduaren 14ko 416/1992 Foru Dekretuarekin bat, ikastetxe pribatuek eskaera aurkezten ahalko dute Hezkuntza Departamentuan ebazpen honen I. eranskinean ageri den ereduaren arabera, ebazpen hau Nafarroako Aldizkari Ofizialean argitaratu eta biharamunetik 15 egun naturaleko epean, honako xede hauetarako:\na) Lehen Hezkuntzako irakaskuntzetarako hezkuntza ituna berritzea.\nb) Lehen Hezkuntzako irakaskuntzen hezkuntza ituna lehenbiziko aldiz sinatzea.\nc) Lehen Hezkuntzako irakaskuntzei dagozkien zenbait unitate aldi baterako baimendu zituzten xedapenen babesean sinatutako hezkuntza itunak luzatzea eta/edo aldatzea.\nEskaerak aurkeztuko dira Hezkuntza Departamentuko Erregistroan edo Administrazio Publikoen Administrazio Prozedura Erkideari buruzko urriaren 1eko 39/2015 Legearen 16.4 artikuluan adierazitako bideren bat erabiliz, Ikastetxeen Finantzaketaren, Ikasketetarako Laguntzen eta Zerbitzu Osagarrien Zerbitzuari zuzenduak.\n3. Aurkeztu beharreko dokumentazioa.\n3.1. Lehen Hezkuntzako etaparako itun berri bat sinatzea eskatzen duten ikastetxeek honako agiri hauek aurkeztu beharko dituzte:\na) Itunaren eskaera, I. eranskinaren arabera, ikastetxeak 1. oinarrian adierazitako araudian eskatutako baldintza guztiak betetzen dituela dioena.\nb) Azalpen txosten bat, honako hau zehazten duena:\nIkastetxeak nola asetzen dituen eskolatze beharrak, bera dagoen eskualdean, udalerrian edo, hala denean, barrutian dagoen eskariaren arabera.\nIkastetxeko ikasleen baldintza sozioekonomikoen balorazioa.\nHala denean, ikastetxean gauzatzen diren esperientzia pedagogikoen ezaugarriak eta horiek irakaskuntzaren kalitaterako eta hezkuntza sistemarako duten interesa.\nEuskarari buruzko abenduaren 15eko 18/1986 Foru Legean eta hura garatzeko xedapenetan jasotzen diren aurreikuspenen aplikazioaren ondoriozko beharrak.\nIkastetxearen jarduera baloratzea ahalbidetzen duen beste edozein informazio (eskola jarduera osagarriak, eskolaz kanpoko jarduerak, eskola zerbitzuak eta bestelako zirkunstantziak).\nc) Gizarte Segurantzaren Lurralde Administrazioak eta Ekonomia eta Ogasun Departamentuak edo Zerga Bilketarako Ordezkaritzak luzaturiko ziurtagiri eguneratuak ere aurkeztu beharko dira, ikastetxearen titularra zerga betebeharretan eta Gizarte Segurantzarekiko betebeharretan egunean dagoela frogatzeko.\nd) Ikastetxearen titularra kooperatiba bat bada, hori gidatzen duten estatutuen kopia erantsi beharko da.\nAurretik aipatu diren dokumentuak aurkeztu ezean (akatsak zuzentzeko eskatu ondoren), hezkuntza itunak ukatu eginen dira.\n3.2. Lehen Hezkuntzako irakaskuntzetarako ituna berritzeko eskatzen duten ikastetxeek honako agiri hauek aurkeztu beharko dituzte:\na) Ituna berritzeko eskaera, I. eranskinaren arabera, ikastetxeak 1. oinarrian adierazitako araudian eskatutako baldintza guztiak betetzen dituela dioena.\nb) Titularraren erantzukizunpeko adierazpena, frogatzeko ikastetxeak jarraitzen duela betetzen ituna onesteko bete beharreko baldintzak, bai eta itunaren aldaketak ere.\nc) Gizarte Segurantzaren Lurralde Administrazioak eta Ekonomia eta Ogasun Departamentuak edo Zerga Bilketarako Ordezkaritzak luzaturiko ziurtagiri eguneratuak, ikastetxearen titularra zerga betebeharretan eta Gizarte Segurantzarekiko betebeharretan egunean dagoela frogatzeko.\nd) Ikastetxearen titularra kooperatiba bat bada, hori gidatzen duten estatutuen kopia erantsi beharko da. Ez da beharrezkoa izanen dokumentu hori gehitzea ikastetxea aurretik itundua badago eta kooperatibaren estatutuak aldatu ez badira itunak azkenekoz berritu zirenetik.\nAurretik aipatu diren dokumentuak aurkeztu ezean (akatsak zuzentzeko eskatu ondoren), hezkuntza itunak ez dira berrituko.\nHezkuntza itunak berritzeko edo sinatzeko eskatzen ahalko dute behin betiko baimen edo sailkapena duten Lehen Hezkuntzako ikastetxeetako titularrek.\nDena dela, Hezkuntza Itunei buruzko Arauen Erregelamenduaren lehenbiziko xedapen gehigarrian aurreikusitakoarekin bat, Lehen Hezkuntzako unitateren baterako aldi baterako baimena duten ikastetxeen titularrek beren ituna luzatzeko eskatzen ahalko dute, baldintza hauek betez:\na) Ituna berritu eginen da ikastetxeak irtenbidea ematen badie bestela konpondu ez daitezkeen premiazko eskolatze beharrei.\nb) Ituna 2021-2022 ikasturterako sinatuko da, baina luza daiteke, baldin eta ikastetxeak aldi baterako baimenari eusten badio edo behin betiko kalifikazioa edo baimena lortzen badu, edo itun horren luzapena arrazoitu zuten eskolatze beharrek bere horretan segitzen badute.\nHezkuntza itunak sinatu, berritu, luzatu edo aldatzeko eskabideak Nafarroako ikastetxe ez-unibertsitarioen Erregistroan ikastetxe bakoitzeko titular gisa ageri direnek sinatuko dituzte. Titularra pertsona juridiko bat baldin bada, haren legezko ordezkaritza duenak sinatu beharko du eskabidea. Ordezkaritza frogatzeko notario-ahalorde askietsia, horren fotokopia konpultsatua edo “apud acta” ahalorde-agiria erantsi beharko da.\n5. Hezkuntza itunen iraupena.\nEbazpen honen babespean Lehen Hezkuntzan berritzen edo sinatzen diren hezkuntza itunek sei urte iraunen dute, Hezkuntzari buruzko maiatzaren 3ko 2/2006 Lege Organikoan ezarritakoarekin bat.\nDena dela, 2. oinarriko c) atalean xedatutakoaren babesean luzatzen edo aldatzen diren hezkuntza itunak 2021-2022 ikasturterako izanen dira, eta ikasturtez ikasturte luzatzen ahalko dira, ikastetxeak lortutako aldi baterako baimena mantentzen duen eta gainerako baldintzak betetzen dituen bitartean.\n6. Itundutako unitate kopurua kalkulatzeko irizpideak.\nHonako hauek izanen dira ikastetxe bakoitzean itundutako Lehen Hezkuntzaren unitate kopurua kalkulatzeko kontuan hartuko diren irizpideak, 2021-2022 ikasturtetik 2026-2027 ikasturtera, biak barne:\nOro har, gela bakoitzeko gehieneko ikasle kopuruari dagokionez, Haur Hezkuntzako bigarren zikloko, Lehen Hezkuntzako eta Bigarren Hezkuntzako ikasketak ematen dituzten ikastetxeen gutxieneko baldintzak ezartzen dituen otsailaren 13ko 132/2010 Errege Dekretuaren 11. artikuluak Lehen Hezkuntzarako ezartzen duen kopurua errespetatuko da.\nEskola unitate itundu bakoitzeko gutxieneko ikasle kopurua, batez bestekoa, honako hau izanen da:\n6.1. Delako maila osatzen duten kurtsoetako bakoitzerako unitate bakarra duten ikastetxeak.\na) Iruñean eta Iruñerrian (Antsoain, Aranguren Ibarra, Atarrabia, Barañain, Beriain, Berriobeiti, Berriozar, Burlata, Eguesibar, Elortzibar, Galar Zendea, Orkoien, Uharte, Zizur Nagusia eta Zizur Zendea): 21 ikasle, Lehen Hezkuntzako eskola unitate itundu bakoitzeko.\nb) Nafarroako Foru Komunitateko gainerako herrietan: 19 ikasle, Lehen Hezkuntzako eskola unitate itundu bakoitzeko.\n6.2. Delako maila osatzen duten kurtsoetako bakoitzerako unitate bat baino gehiago duten ikastetxeak.\nLehen Hezkuntzarako, etapa hori osatzen duten kurtsoetako bakoitzerako unitate bat baino gehiago duten ikastetxeetan, ikasturte berean matrikulatuta dauden ikasleen kopurua eskola unitatearen gehieneko edukiera baino handiagoa bada, ikastetxeak baimenduta dituen ikaspostuen arabera, talde hori bitan banatzen ahalko da, baina ikasketa mailan ikastetxeak baimenduta dituen ikaspostu eta unitateen edukiera inoiz ere gainditu gabe.\nHezkuntza Itunen Batzordearen iritziz, gizarte eta demografia edo eskola ezaugarri bereziak dituzten herriei erantzuten dieten ikastetxe pribatuetako Lehen Hezkuntzako unitateak salbuesten ahalko dira unitate bakoitzeko oro har adierazitako ikasleen ratioa errespetatu beharretik, edo adin edo maila ezberdinetako ikasleekin unitateak ituntzen ahalko dira, erabilgarri dauden aurrekontu kontsignazioekin bat badatoz.\nEskolatze Batzorde Nagusiak eta Hezkuntzako Ikuskapen Zerbitzuak atal honetan xedatutakoa betetzen den begiratuko dute.\n6.3. Hezkuntza ituna berritzean, unitate kopurua 2020-2021 ikasturtean ikastetxeak itunduta zuen bera izan daiteke, baita txikiagoa eta handiagoa ere, Hezkuntzako Ikuskapen Zerbitzua ebaluazioaren ondorioen eta aurrekontu kontsignazioen arabera. Dena dela, itundutako unitate kopurua ez da izanen behin ere ikastetxearen titularrak eskatutakoa baino handiagoa, ez eta baimendutako unitate kopurua baino handiagoa ere.\n6.4. Aipatu den erregelamenduaren 7. artikuluari jarraikiz, itundutako hezkuntza mailaren unitate guztiak ukituko ditu itunak.\n6.5. Ikastetxearen titularrak erabakiko du zenbat unitate dagozkion maila bakoitzari, eta, edonola ere, eskolatutako ikasleek bertan segituko dutela bermatuko da.\n7. Laguntzak emateko prozedura.\nHezkuntzako Ikuskapen Zerbitzuak eskaera egiten duen ikastetxe bakoitzari buruzko txostena prestatuko du, eta bertan hau agertuko da:\na) Ikastetxearen identifikazio datuak.\nb) Zer hezkuntza eskualdetan dagoen, hari buruzko datuak.\nc) Izandako esperientzia pedagogikoak.\nd) Ikastetxeko eskola jarduera osagarriak, zerbitzuak eta instalazioak.\ne) Euskarari buruzko abenduaren 15eko 18/1986 Foru Legean eta hura garatzeko xedapenetan jasotzen diren aurreikuspenen aplikazioa.\nf) Eskabidea egokiro baloratzeko balio duen beste edozein argibide.\ng) Txosteneko itun eskabideari buruzko proposamena.\nHori guztia eginen da Hezkuntza Itunei buruzko Arauen Erregelamenduaren 21. artikuluan ezarritako ondorioetarako.\nTxosten horiek Ikastetxeen Finantzaketaren, Ikasketetarako Laguntzen eta Zerbitzu Osagarrien Zerbitzura igorriko dira, eskabideak jaso eta hamar egun balioduneko epean.\nIkastetxeen Finantzaketaren, Ikasketetarako Laguntzen eta Zerbitzu Osagarrien Zerbitzuak biltzen dituen datu guztiak igorriko dizkio Hezkuntza Itunen Batzordeari, batzorde horrek baloratu eta behar den proposamena egin dezan, Hezkuntza Itunei buruzko Arauen Erregelamenduaren 23. artikuluak xedatzen duenaren arabera.\n8. Hezkuntza Itunen Batzordea.\nHonako hauek osatuko dute Hezkuntza Itunen Batzordea, Hezkuntza Itunei buruzko Arauen Erregelamendua onesten duen abenduaren 14ko 416/1992 Foru Dekretuaren 23.3 artikuluaren arabera:\n–Hezkuntza Baliabideen zuzendari nagusia, batzordeburu izanen dena. Berdinketarik gertatuz gero, kalitateko botoa izanen du.\n–Hezkuntzako zuzendari nagusia.\n–Lanbide Heziketaren zuzendari nagusia.\n–Azterlan Ekonomikoen eta Nominen Zerbitzuko zuzendaria.\n–Ikastetxeen Finantzaketaren, Ikasketetarako Laguntzen eta Zerbitzu Osagarrien Zerbitzuko zuzendaria.\n–Hezkuntzako Ikuskapen Zerbitzuko zuzendaria.\n–Antolamendu, Prestakuntza eta Kalitate Zerbitzuko zuzendaria.\n–Nafarroako Udal eta Kontzejuen Federazioak hautaturiko ordezkari bat.\n–Gizarte ekimeneko ikastetxeetan ordezkapen handiena duten enpresaburuen elkarteetako hiru ordezkari.\n–Gizarte ekimeneko ikastetxeetan ordezkari kopururik handiena duten sindikatuetako bi ordezkari.\n–Nafarroako gizarte ekimeneko ikastetxeetan ordezkapen handiena duten ikasleen gurasoen erakundeetako bi ordezkari.\n–Hezkuntza Departamentuko Idazkaritza Tekniko Nagusiari atxikitako Administrazio Publikoko arlo juridikoko teknikari bat, batzordeko idazkaria izanen dena, hitza duela baina botorik ez.\nBatzorde horren proposamena bat etorriko da aurrekontuko diru-izendapenekin.\n9. Ebazpena eta jakinarazpena.\nFinantzaketaren, Ikasketetarako Laguntzen eta Zerbitzu Osagarrien Zerbitzuak, Hezkuntzako Ikuskapen Zerbitzuaren txostenak eta Hezkuntza Itunen Batzordearen proposamena ikusita, hezkuntza itunak ebazteko proposamena eginen du. Ebazpena ikastetxe interesdunei jakinaraziko zaie, eta Nafarroako Aldizkari Ofizialean argitaratuko da. Ezezkoa baldin bada, arrazoiak eman beharko dira.\nHezkuntza itunak berritzeko ebazpena eginen da 2021-2022 ikasturteko eskolatze aurreikuspena kontuan harturik, eta egokituko dira aldi arruntean egiten den ikasleen aurreinskripzio- eta matrikulazio-prozesua amaitu ondoren.\n10. Itunen formalizazioa.\nEbazpen honen babesean sinatzen diren hezkuntza itunak II. eranskinetan agertzen den ereduari jarraikiz formalizatuko dira. Eredu horretan alderdi bakoitzaren eskubide eta betebeharrak finkatzen dira, Hezkuntza Itunei buruzko Arauen Erregelamenduaren 25. artikuluan ezarritakoari jarraikiz.\nItuna sinatzen dutenek hura formalizatzeko agirian biltzen diren eskubideak eta betebeharrak izanen dituzte, ebazpen honen 1. oinarrian aipatutako araudiarekin bat.\n11. Sinatutako edo berritutako hezkuntza itunen aldaketak.\nSinatzen edo berritzen diren hezkuntza itunak hurrengo sei urteetan aldatzen ahalko dira, aipatutako Erregelamenduaren 46. artikuluan aurreikusitako kasuetan. Itunaren aldaketa ofizioz edo parte batek eskatuta eginen da. Lehenbiziko kasuan, interesdunari entzutea eman beharko zaio.\nHezkuntza Administrazioa behartuta dago funts publikoak esleitzera ikastetxe itunduak mantentzeko, Hezkuntza Itunei buruzko Arauen Erregelamendua onetsi zuen abenduaren 14ko 416/1992 Foru Dekretuaren 12. eta 13. artikuluetan adierazitakoaren arabera, bai eta, hala behar denean, laugarren xedapen gehigarrian adierazitakoaren arabera ere, eta zehazten den zenbatekoan, Nafarroako Aurrekontu Orokorrei buruzko Foru Legean aurreikusitakoari jarraikiz. Beste Administrazio batzuek irakaskuntzak kofinantzatzen badituzte, horretarako ezarritako beharkizunak beteko dituzte ikastetxe itunduek.\n13. Finantza kontrola.\nIkastetxe itunduak geldituko dira indarrean dauden xedapenek Nafarroako Gobernuko Ekonomia eta Ogasun Departamentuaren Kontu-hartzailetzari eta, hala behar denean, Hezkuntzako Ikuskapen Zerbitzuari esleitzen dieten finantza kontrolaren mende. Hezkuntza Itunei buruzko Arauen Erregelamenduaren 41. artikuluak xedatzen duen bezala, orobat, Kontuen Ganberak eta Azterlan Ekonomikoen eta Nominen Zerbitzuak ere kontrolatuko dute, Hezkuntzako kontseilariaren ekainaren 20ko 50/2019 Foru Aginduan ezartzen den bezala. Foru agindu horretan honako hauei lotutako araudia garatzen da: “Bestelako gastuak” eta “Langile osagarriak” moduluen justifikazioa, irakasleen hautaketa, eta Nafarroako Foru Komunitateko ikastetxe itunduek Hezkuntza Departamentuari jakinarazi beharreko hezkuntza arloko informazioa.\n14. Hizkuntza itunaren berrikuntza ukatzea.\nArrazoitua izanen den hezkuntza itun baten berrikuntza ukatzen den kasuetan, aplikatzen ahalko da (Hezkuntza Departamentuak edo, kasua bada, Nafarroako Gobernuak hala finkatzen badute) 416/1992 Foru Dekretuaren 44. artikuluan eta uztailaren 3ko 11/1998 Foru Legearen xedapen gehigarri bakarrean aurreikusitako luzapen araubidea, kasu bakoitzaren inguruabarren arabera. Aipatu foru legeak arautzen du batxilergoa, erdi mailako heziketa zikloak eta gizarte garantiako programak irakasten dituzten gizarte ekimeneko ikastetxeen finantzaketa publikoa.\n2. Ebazpen honen eta eranskinen aurka gora jotzeko errekurtsoa jar daiteke, Hezkuntzako kontseilariari zuzendua, hilabeteko epean, Nafarroako Aldizkari Ofizialean argitaratu eta biharamunetik hasita.\nEbazpen hau eta eranskinak pertsona edo ikastetxe interesdunen eskura egonen dira Hezkuntza Departamentuaren web-orrian: www.educacion.navarra.es/eu.\n4. Ebazpen hau eta eranskinak igortzea Hezkuntza Zuzendaritza Nagusira, Lanbide Heziketaren Zuzendaritza Nagusira eta Hezkuntza Baliabideen Zuzendaritza Nagusira; Hezkuntzako Ikuskapen Zerbitzura, Azterlan Ekonomikoen eta Nominen Zerbitzura, Finantzaketaren, Ikasketetarako Laguntzen eta Zerbitzu Osagarrien Zerbitzura, Antolamendu, Prestakuntza eta Kalitate Zerbitzura, Hezkuntza Departamentuko Idazkaritza Tekniko Nagusira, Eskolatzearen Batzorde Nagusiko buruari eta Ikastetxeen, Finantzaketaren eta Ikasketetarako Laguntzen Atalera, behar diren ondorioak izan ditzaten.\nIruñean, 2021eko otsailaren 5ean.–Hezkuntza Baliabideen zuzendari nagusia, Begoña Unzué Vela.\nI. eranskina.–Hezkuntza itunaren eskaera, Lehen Hezkuntzarako.\nII. eranskina.–Administrazio agiria, Lehen hezkuntzako ikastetxe itundu batekin sei urterako hezkuntza ituna formalizatzeko.\nIragarkiaren kodea: F2102060


Zenbaki- simulazioak defektu kosmikoa ikertzeko - SPRI\nZenbaki- simulazioak defektu kosmikoa ikertzeko\nUPV/EHU-ko ikertzaileek unibertsoaren eboluzioan sortutako defektu kosmikoak aztertzea lortu dute.\nIkerketa, Suitza eta Erresuma Batuko zientzialariekin elkar lanean egin da\nUPV/EHU-ko Fisika Teorikoa eta Historia Saileko ikerlari talde batek, ordenadore bitartez egindako simulazioen bitartez, unibertsoaren eboluzio prozesuan gertatutako defektu kosmiko sorta bat analizatzea lortu du.\nDefektu kosmikoak, unibertsoaren eboluzioan erregistratutako akats topologikoak dira. Zenbait teoria zientifikok zehazten dutenez, unibertsoaren formakuntza prozesuaren hasierako faseetan transizio sorta bat eragin zuten eta hauek defektuak ekarri zituzten, hala nola soka kosmikoak edo soka semilokalak, nahiz eta azken hauek neurtzeko aukerarik egon ez den.\nSuitza eta Erresuma Batuko zientzialariekin elkar-lanean egindako euskal ikertzaileen azterlana, espantsioan dagoen unibertsoa simulatzen duen eredu informatiko baten bitartez lortutako datuak eta unibertsoa gaztea zenean sortutako fotoien neurketa esperimentalaren bidez lortutako informazioa alderatzean oinarritu da.\nIkerketan, UPV/EHU-ko taldeak potentzia handiko ordenadoreak erabili izan ditu, beti ere soka kosmiko eta soka semilokalen ezaugarriak deskribatze aldera.\nEsperimentua espantsioan dagoen unibertsoaren erreplika baten bitartez burutu zen\nIkerketak Joanes Lizarraga eta Asier Lopez-Eiguren ikertzaileek parte hartzea izan du, Jon Urrestilla irakasle doktorearen agindupean.\n“Defektuen fisika ezagutzeak, unibertsoak izan dituen faseen ikerketari ateak irekitzen dizkio”, azaldu dute ikertzaileek.\nEsperimentua, soken inguruko informazio estatistiko ugari lortzea ahalbidetu zuen espantsioan dagoen unibertsoaren erreplika baten bitartez burutu zen.\n“Orain arte egindako simulazio handienak erabili izan ditugu eta, ondorioz, soken inguruan orain arte inoiz aztertu ez diren zenbait alderdi aztertzea lortu dugu” gaineratu dute ikerketako arduradunek.


By Arkote admin 2021-11-19 2021-12-02 Sin categoría\nArkote arraun taldeko zuzendaritza taldeak dei egiten die klubeko bazkideei 2021eko abenduaren 11an, larunbatean, UPV/EHUren Plentziako Itsas Estazioan (P.I.E) goizeko 09:30etan lehenengo deialdian eta 10:00etan bigarren deialdian ospatuko den Bazkideen Ohiko Batzarrera, honen gai ordena hurrengoa izango delarik: 1. Azkenengo Batzarreko aktaren irakurketa eta onarpena. 2. Zuzendaritza taldekide baten\n2021eko irailaren erdialdean 16 urtetik beherako taldeetan hasiera emango diogu 2021-22 arraun denboraldi berriari. Gure asmoa Uribe Kosta eta Uribe Aldeko ahalik eta gazte gehienetara iristea da. Gaur egun, inguruko herri gehienetako gazteak ditugu gurean: Plentzia, Gorliz, Barrika, Urduliz, Lemoiz, Mungia, Gatika, Berango eta abar. Beraz, gure inguruan bizi bazara,\nBy Arkote admin 2021-08-23 2021-08-23 Plentzitarra/Sin categoría\nPlentzitarra zuzentzen bi denboraldi (2019-20 eta 2020-21) eman ostean, Gorka Etxeberriak (Orio, 1977) entrenatzaile bezala eta Imanol García “Mañu“k prestatzaile fisiko bezala Plentzitarra zuzentzen jarraituko dute 2021-22 arraun denboraldian. Aurrekoa bezala, aurtengoa ere ez da bat ere urte erraza izan arraun taldearentzat: alde batetik, COVID-19ak egunerokotasuneko erritmoa markatzen jarraitu du,\nLarunbat honetan, 2021eko abuztuaren 21ean, arratsaldeko 16:00etan Plentziako XXXII. ikurriña izeneko traineruen estropada ospatuko da herriko badian. Arkote Arraun Taldeak Plentziako Udalaren laguntzaz antolatutako estropada hau 2021eko KAE ligaren 1 multzoko hamalaugarren eta azken aurreko estropada izango da. Urte honetan KAE ligako lehen multzoan parte hartu duten 13 ontzientzako ligaren\nGaur, 2021eko ekainaren 18an Arkote Arraun Taldeko Zuzendaritza Taldeak 2021eko Udako Ikastarorako aurreinskripzioan izena eman duten behin-behineko onartuen zerrenda argitaratzen du. Orrialde honetan bi dokumentu ezberdin aurki daitezke: lehena, behin-behineko ebazpenean onartutakoen zerrenda; bigarrena, onartutakoei esleitutako behin-behineko txandak. Datuen Babeserako Legeak ezartzen duena jarraituz, zerrendetan ez da onartutakoen izen abizenik\nBy Arkote admin 2021-03-17 2021-03-17 Harrobia/Sin categoría\nAsteazken honetan Eskola Kiroleko entrenamenduak itzuli ostean, 10 eta 14 urte bitarteko gazteei klubera etortzeko eta arrauna ezagutzeko ateak zabaltzen dizkiegu. Komunikabide eta federakuntzek aditzera ematen duten bezala, Bizkaiko Foru Aldundiak ez du epe labur-ertainean kimu eta haur mailetako estropadak itzultzeko aurreikuspenik. Hala ere, Arkote arraun taldetik momentura arte izena\nBizi dugun pandemia egoeraren ondorioz, kimu (alevin) eta haur (infantil) mailako arraunlariek orain gutxira arte ezin izan dute klubera arraun egitera jaitsi. Momentuz, Bizkaiko Forua Aldundiaren erabakiz Eskola Kiroleko arraunlariek ezin izango dute antolatzen diren lehiaketetan parte hartu; hala ere, ostiral honetatik aurrera (martxoak 19) Arkoteko harrobiko kimu eta haur\nBy Arkote admin 2020-11-26 2020-12-12 Batzarrak/Bazkideak/Sin categoría\nArkote arraun taldeko zuzendaritza taldeak bazkideei dei egiten die 2020ko abenduaren 20an, domekan, goizeko 10:30etan (beharrezkoa izatekotan 11:00etan bigarren deialdia egingo da) JITSI plataforma bidez online ospatuko den bazkideen ohiko batzarrera, honen gai ordena hurrengoa izango delarik: Azkenengo Batzarreko aktaren irakurketa eta onarpena. 2019-2020. denboraldiko kontuen aurkezpena eta, hala badagokio,\nJuan Olarte Beristain Bermeotarra 2016/17ko denboraldian iritsi zen Arkotera, eta gurean harrobiko entrenatzaile gisa lau denboraldi eman ondoren, etapa honi amaiera ematea erabaki du. Lau urte hauetan zehar, talde ezberdinetaz arduratu denez, harrobiko arraunlari askoren entrenatzaile izan da. Lehendabizi gizonezko gazteen entrenatzailearen laguntzaile gisa hasi zen; ondoren, bi denboraldi eman\nBy Arkote admin 2020-09-07 2021-03-17 COVID-19/Plentzitarra/Sin categoría\nIrailaren 2an arraun taldeko webgune ofizialaren bidez jakitera eman genuen senior mutilen arraunlarietako batek positibo eman zuela COVID-19aren PCR frogan. Horren ondorioz, senior mutilen arraunlariak eta entrenatzialeak beren etxeetan konfinatu eta Osakidetzak agindutako egunetan PCR frogak egin zituzten. Asteburuan zehar emaitzak iristen joan dira, eta jasotakoek negatibo eman duten arren,


Infekzioak, haurduntza anizkoitza eta amaren adina, Nafarroan gertatzen diren umeen jaiotza goiztiarren arrazoi nagusien artean\nLa Unidad de Neonatología de CHN atendió a 211 bebés prematuros en 2016\nInfekzioak, haurduntza anizkoitza eta amaren adina, Nafarroan gertatzen diren umeen jaiotza goiztiarren arrazoi nagusien artean ostirala, 2017.eko azaroak 17\nNafarroako Ospitaleguneko Neonatologia Unitateak haurdunaldiaren 37 asteak baino lehen jaio ziren 211 ume artatu zituen, eta txikienak 610 gramoko pisua izan zuen\nAitaren eginkizunak garrantzia hartzen du neonatologian. ( irudia handitu )\nFetua inguratzen duten mintzen infekzioak, haurduntza anizkoitzak, amen muturreko adinak (17 urtetik behera eta 35 urtetik gora) edo haien estres mailak nabarmentzen dira Nafarroan gertatzen diren jaiotza goiztiarrak eragiten dituzten arrazoi nagusien artean, 37 asteko baino gutxiagoko haurdunaldian gertatzen direnak.\nOstiral honetan Neska-mutil Goiztiarren Nazioarteko Eguna ospatzen da, eta ume jaioberri horien eta haien senideen omenezko sentsibilizazio jardunaldi bat da. Azken urteetan, Nafarroako osasun publikoko sarean gertatutako jaiotzen % 10 inguru haurdunaldia amaitu aurretik gertatzen dira. Jaio osteko unea (normalean zesarea bidez) gaindituta, biziraupen-indizea % 100etik hurbil dago, eta talde profesionalen esfortzuak ahalik eta ondoriorik txikienekin aurrera egin dezaten lan egiteko dira.\n2016an Nafarroako Ospitaleguneak 389 jaioberri zenbatu zituen haurdunaldiko 37. astea baino lehen, 4.047 erditzeetatik, beraz, inguruko ospitaleetan dagoen antzeko indizea da. Bi ume goiztiarretatik batek zainketa espezializatuak edo trinkoak izan behar ditu normalean, beraz, Nafarroako Ospitaleguneko Neonatologia Unitatera sartu behar dute.\nNeonatologia taldeko profesionalak inkubagailu batean. ( irudia handitu )\nUnitate honetan, jaioberrien zainketa espezializatuetako erreferentziako zentroa dena Nafarroako ospitale publiko guztietarako, iaz 518 ume sartu ziren, eta horietatik 211 goiztiarrak ziren, erregistratutako 5.364 jaiotzetatik (4.074 Nafarroako Ospitalegunean; 865, Tuterako "Reina Sofía" Ospitalean eta 425, Lizarrako "García Orcoyen" Ospitalean). 2016ko pazienterik txikienak 610 gramo pisatu zituen eta haurdunaldiko 25. astean jaio zen.\nInbasio maila txikiko tratamenduak\nUme goiztiarren arazo nagusia beraien organoen heldutasun falta da, birikena bereziki, eta horrek organismoa osoan eragiten du. Digestio- eta infekzio arazoak ere izaten dituzte. Biziraupena bermatzeko oso tratamendu zabalak eta bestelakoak aplikatzen zaizkie. Garrantzitsuenen artean nabarmentzen da kortikoide sistemikoen ematea amari jaio aurretik, erditze goiztiarreko mehatxua dagoenean, erditu aurretik birikak heltzen laguntzeko.\nUme goiztiarra jaiota, eskatzen duten tratamendu nagusietako bat trakea barruko likido surfaktantea ematea da. Horrek nabarmen hobetzen du arnasteko zailtasun sindromea duten jaioberrien pronostikoa. Horri dagokionez, Nafarroako Ospitaleguneak iaztik oso gutxi inbaditzen duten teknika bat aplikatzen dute, MIST delakoa (Minimal Invasive Surfactant Therapy). Horrela, ume hauetako askok behar duten sendagai tentsioaktiboa ematen zaie, kateter zurrun baskular baten bidez, eta horrek intubazio kopurua (aireztatze mekanikoa arnasketa bermatzeko) eta konplikazioak murrizten dira.\nUmearen garapen neurosentsorial eta emozionalera mugatutako zainketak\nJaioberrien Unitateak zainketa programa bat du (CCD) ospitaleratuta dauden umeen bilakaera neurosentsorial eta emozional onari laguntzeko. Helburua da jaioberri horiek ahalik eta estres eta min txikiena izatea aurre egin behar dioten egoera kritikoaren barruan, gurasoak prozesu honetan guztian inplikatuz.\nUmearen egoeran normalizazioa egoten laguntzeko helburuetako bat alta goiztiarrak egiten saiatzea da, jaioberri goiztiarrak 2.000-2.200 gramo arteko pisua lortzen dutenean etxera joateko, betiere nahikoa arnasketa badute eta familia elikatzeko eta laguntza medikoa eskatzen duen arazoren bat ezagutzeko gai bada. Ume hauei ospitaletik kanpo egiten zaien jarraipena oso estua da, eta Neonatologia kontsulta, bere egoerak eskatzen dituen zerbitzu espezializatuak (Pneumologia, Neuropediatria, Kardiologia, Digestioa, Errehabilitazioa eta abar) eta erreferentziako Lehen Mailako Arretako zentroak koordinatzea eskatzen du.\n2012. urtetik, gurasoek 24 ordutan dituzte irekita jaioberrien unitatea, nahi duten denboran seme-alabekin egon daitezen. Unitateak "umezain metodoa" aplikatzea sustatzen du, gurasoen eta umeen arteko denbora luzeko ukipen zuzenean oinarrituta dagoena. Metodo honek ezinbestekotzat hartzen du loturak indartzea, bi alderdientzat traumatikoa den une batean. Horrez gain, eragin positiboak ere ditu umearen neuronen eta afektibitatearen garapenean, baita bere egoera fisiko orokorrean ere. Horren ondorioz, ospitaleratze denborak murriztu egiten dira.\nJaioberrien Unitateak, gainera, amen edoskitzeari laguntzeko politikari eusten dio, amatasun solairuetan eta helduen ZIUn baterako protokoloak eginez, mota horretako elikadura ezarri nahi duten amei eta egiteko dauden amei laguntzeko. Talde profesionalek laguntza eta aholkularitza eskaintzen diete amei, umeei bularra zuzenean emateko aukera badute eta zeharka egin behar badute, esne-erauzgailuen bidez, jaioberriak inkubagailuan egon behar direlako edo beren egoera dela eta ezin dutelako bularra hartu. Horretarako, unitateak esnea biltzeko eta kontserbatzeko sistema bat du, egunero ospitaleratuta dauden umeen amek ekartzen dituztenak; baita gela bat ere esnea ateratzeko.\nAmaren esnea ateratzeko tresnak biltzeko kanpaina\nDuela gutxi edoskitze-gela honek beste bost esne-erauzgailu eskuratu ditu amek umeak ospitaleratuta daudenean eskura izan dezaten. Horrela dagoeneko zazpi daude. Halaber, baliabide ekonomiko eskasak dituzten amen artean edoskitzea sustatzeko asmoz, unitateak esne-erauzgailuak biltzeko kanpaina abian jarri du. Helburua da amek dagoeneko gailu horiek ez erabiltzea eta Unitateari ematea. Unitatean bertan haien esterilizazioaz, prestaketaz eta mantentzeaz arduratuko dira.\nErauzgailuak eman nahi dituzten pertsonek Nafarroako Ospitaleguneko Unitatean bertan entrega ditzakete, edo postaz bidali. Tresnak erabiltzeko moduan egotea, eta ahal bada, elektrikoa izatea eskatzen da.\n60 profesional baino gehiago ekipamendua\nNafarroako Ospitaleguneko Neonatologia taldea 11 pediatrez (2 Amatasun solairuan daude eta beste 9k Zainketa Intentsibo Pediatrikoak -UCIP- eta Eremu Neonatala partekatzen dute), 34 erizainez eta 18 laguntzailez osatuta dago.\nUnitatea 70eko hamarkadaren erdialdean sortu zen, Francisco Javier Egües doktorea buru zen talde bat abian jarri zenean. 1998. urtean gaur egun duen kokapenera aldatu zen, B Nafarroako Ospitaleguneko beheko solairuan (antzinako Virgen del Camino Ospitalea). 2007. urtetik aurrera gaur egungo ezaugarriak eskuratu zituen, Zainketa Intentsibo Pediatrikoen Unitatea irekitzean, Neonatologia intentsiboan espezializatutako pediatra batekin eguneko 24 ordutan. Gaur egun, unitateko zuzendariak Teresa Rives, Nafarroako Ospitaleguneko Pediatria ataleko burua eta Esther Garces Bueno dira, Neonatologiako Erizaintzako unitateko eta Zainketa Intentsibo Pediatrikoen burua.\nAzken urtean unitate honetako profesionalak aritu dira Neonatologiako eta Zainketa Intentsibo Pediatrikoen Erizaintzako Zainketen Espezializazioko Diploma berria abian jartzen, Nafarroako Unibertsitate Publikoa aurten eskaintzen hasi dena. Unitateko Medikuntzako eta Erizaintzako Profesionalek irakasle gisa parte hartzen dute ikastaroan, gaitasun eta ezagutza oso zehatzak behar dituen esparru batean berariazko prestakuntza sustatzeko dena.\nMadre con su hijo recién nacido.


IRINMODO (1307-2018): JAUREGI BASERRIA/LEINUA\nGOIAN `GOENAGA´ BASERRIA; AZPIAN, BERRIZ, `JAUREGI´.\nLizarraga auzoan kokatzen den baserri honen egungo egoerak ez du gordetzen garai bateko baserriaren aztarnarik, eta horrezaz gain alderdi arkitektoniko orokorrari begira ere ahuleziak hautematen zaizkio. Hala ere, antzinako historiaren jabe da, eta nahiz eta herriko baserrien artean zaharrena ez izan, bere lehendabiziko aipamen dokumental aztarnek XV. mendearen bukaerara garamatzate.\nBere etxekoen berriak berriz, ez ditugu 1513ra arte izango, orduan, urtarrilaren 16an, jaio eta bataiatu zen Errukizko Amaren parrokian izenik ez dakigun Jauregitar bat, bere aita Juan zelarik. 1514ko apirilaren 9an, berriz, Catelina jaio zen, bere gurasoak Juan eta Catelina zirela. Agian aurreko bataioen gurasoak ere hauek izan daitezke.\n1629an egindako erroldak esaten digu bertan Juan Perez Jauregi, bere bost seme-alaba, neskamena eta beste morroi bat bizi zirela bertan. 1705ean, berriz, Juan Ramos de Jauregui “dueño de la casa solar de Jauregui”. Beste batzuk: Gabriel de Jauregui “cura propio que fue de las parroquias unidas (de Anzuola”).\nGure helburua da etxe eta aldi berean abizen honen jatorrira hurbiltzea, horretarako eskuratu dugun dokumentu baten bitartez.\nDokumentu honek `Jauregui´ leinuaren nondik norakoa azpimarratzen digu. Egilea, Juan de Mendoza da, eta Madrilen sinatuta dago dokumentua, 1654ko irailaren 3an. Bertan, eta datuak datu, Antzuolan kokatutako `Jauregi´ baserria jotzen da abizen honen jatorria. Dokumentua laburtuz, eta bere pasadizo garrantzitsuenak adieraziz, zera diosku:\n“Yo, D. Juan de Mendoza, Rey de Armas de la Magestad Catolica del rey D. Felipe cuarto… certifico… como en los libros de armería, historias y copias de linages que e visto y tengo en mi poder, y en los que quedaron por fin y muerte de D. Juan Francisco de Hita (asimismo Rey de armas)… están escritas y asentadas en ellos la de los apellidos y familias de Jaureguis, sus armas, antigüedad y nobleza todo como sigue:\nEl linaje de los del apellido de Jauregui (que en vascuence quiere decir casa principal o palacio, es de muy buenos y amigos cavalleros, hijosdalgo naturales y originarios de la Provincia de Guipuzcoa donde tienen casa solar de grande antigüedad y nobleza, sita (Beste hainbat herri aipatzen ditu dokumentuak: Alcaldia de Areria, Villafranca, Vergara …) también en la villa de Anzuola, junto a la iglesia parroquial de San Juan Bauptista de Uzarraga, y por su mucha antigüedad hay quien diga que es esta la de que se deducen todas las demás del apellido de Jauregui… y repartiéndose por diferentes partes y lugares de los Reinos de España y fuera de ellos donde se han hecho asiento y morada, y en especial en Andalucia y ciudad de Sevilla, en la que ha habido muy ilustres cavalleros …\nLas armas de los Jaureguis de la Provincia de Guipuzcoa y Alava (que las de los del Señorio son diferentes) son un escudo: el campo de oro y en él una lisonja colorada, y dentro de ella una torre de plata… y para que de todo lo referido conste y los descendientes legitimos de las casas de Jauregui puedan usar libremente de las dichas armas cada uno por lo que le toca poniéndolas en sus anillos, sellos, reposteros, tapicerías, pinturas, escultura, casas portadas… y alajas… y entrar con ellas en batallas, desafíos de campaña, justas sortijas, torneos …”.\nAntzuolan sortutako etxea eta abizena frogatzeko iturrietako bat elizbarrutiko agiritegia kontsultatzea da. Ugariak dira herrian abizen honekin jaio eta hildakoak. Esan genezake, beraz, Antzuolan duela jatorri abizen honek.\nIturria: Partikularra: Carpeta, Telleria 2 (0043-2).


Lurraldea antolatzeko agiriak berriz sortzen ari dira | Lurraldea antolatzeko agiriak berriz sortzen ari dira – iparraldekohitza\nLurraldea antolatzeko agiriak berriz sortzen ari dira\nBor-bor daude lurralde antolaketaz arduratzen diren zerbitzuak. Izan Euskal Elkargokoak zein ardura hori duten beste erakundeetakoak, lurraren erabilpena berriz arautzen ari dira azken hilabeteetan eta guti gorabehera 2022 bitarte segituko du gogoeta horrek. Horien artean nagusia da Lurralde Koherentzia Eskema, erdaraz Scot deiturikoa. Abenduaren 13an, ostegunean, idekiko da gida-eskema hori arraberritzeko gogoeta Hazparnen.\nLehenengoz, Ipar Euskal Herriko 158 herriak hartuko ditu, jada arautzen zituen Landesetako zortzi herriekin batera. 2017an, Euskal Elkargoaren sorrerarekin, dokumentu gehienak berritu behar izan dira legeak agindurik. Arrazoin hori beragatik eta Ipar Euskal Herriko jendarteak bizi duen aldaketa testuinguruagatik, gogoeta horietatik etorriko diren erabakiek pisu nabarmena izanen dute, preseski legeak agintzen baititu.\nEz zuten indar bera aitzinetik lurralde antolaketan koherentzia bat ekartzeko izan diren saiakerek. Herri bakoitza bere xokoan ibiltzen zela jabeturik, Garapen Kontseiluko kideek “Euskal Herria antola eta zain dezagun” gogoeta bultzatu zuten 2009an. Lehen aldikotz, hiru herrialdeetako hautetsi eta eragileek lurraldea manera jasangarri batean antolatzeko ariketa egin zuten. “Dokumentu ona zen hura baina nehor ez zen horretaz axolatu, ez zen izan ekintza batzuen iturburu”, aitortzen du gaur egun horretan engaiatua den Martine Bisauta Baionako hautetsiak. Eta ohitura zaharrak ez dira desagertu.\nGauzak ordenatzeko eta jo-puntu bera finkatzeko asmoz, legeak Lurraldeko Koherentzia Eskema jarri du gainerateko dokumentuen gainetik. Gisa bereko Akitania Berria mailako araudien menpe dago, eta horren azpitik daude Klima Plana, Tokiko Hirigintza Plana, Hirigintza Mugikortasun Plana eta Tokiko Etxebizitza Programa. Horien guzien bidez koherentzia bat eta eraginkortasun bat xerkatzen dute agitariek.\n1) Lurralde Koherentzia Eskema ororen gainetik\nUrte bukaera honetan hautetsiek abiatuko duten gogoetak Lurralde Koherentzia Eskemak hartzen dituen 166 herrien antolaketa jasangarria du helburu. Planifikazio dokumentu horrek Ipar Euskal Herriko herriez gain, hego Landetako Seignanx eskualdekoak ere antolatzen ditu.\nBi Lurralde Koherentzia Eskema ziren 2017ko urtarrilaren 1era arte, Hego Lapurdikoa eta Euskal Kosta-Aturri Elkargokoa. Lurralde Koherentzia Eskemaren sindikatak eskema berria osatzeko lurralde berriko hautetsiak bilduko ditu orain eta hilabeteak iraunen du ariketa horrek. Hautetsiez gain, mota askotako eragileekin partekatuko dute gogoeta.\nOroren buru, diagnostiko bat, Antolaketa eta Garapen Jasangarrirako Proiektu bat eta Norabide eta Helburuen Dokumentu bat idatzi beharko dute. Etxebizitza, merkatal guneak, hirigintza, espazioa eta ingurunea kontuan hartuko ditu. Ondoren, Lurralde Koherentzia Eskemako 66 hautetsiek erabakitako norabideak errespetatuak direla zaindu beharko dute.\n2) Klima Plana ekintza sorta baten iturburu\nKlimaren beroketari aurre egiteko espresuki sortu den arau sorta izanen da Tokiko Klima-aire-energia Plana. Udazken honetan abiatu eta 2019ko irailean ikusgarri izan beharko lukete lan horren ondorioek. Alor horretan ere, diagnostikoa, helburuak eta ekintzak jarriko dira bata bestearen ondoan.\nBerezko fiskalitatea duen kolektibitate orok bere plana izan behar duenez, legeari erantzuteko, Ipar Euskal Herriko 158 herriak elkartzen dituenak ere berea izan behar du. Hirigintza dokumentuek eta bestelako araudiek agintzen dituzten norabideekin bat etorri beharko da.\n3) Herri Arteko Tokiko Hirigintza Plana herri tipien babestoki\nIpar Euskal Herrian Herrien Arteko Tokiko Hirigintza Planak sortzeko bidea hautatu du Euskal Elkargoak. Heldu den urtean zehaztuko dituzten perimetroetako bakoitzak izanen du plan bat eta legeak dioenez, 2022rako eginak izan beharko dute. Herri elkargo bakarra sortu zenean planifikazio eta hirigintza dokumentuen eskumena hartu izanak ahalbidetu du herrien arteko gogoeta komuna.\nOrain arte, Hazparne aldean eta Euskal Kosta-Aturri Herri Elkargoaren eremuan baizik ez zen Herri Arteko Tokiko Hirigintza Plan bat. Beste herrietan Tokiko Hirigintza Plana eta Herriko Kartek dute agintzen, baina askotan ez da deus. “Antolaketa dokumenturik ez duten herriak maiz zailtasunetan izaten dira, kasu horretan Hirigintza Araudi Nazionala aplikatzen baita eta zaila baita eraikitzeko baimenak onartzea”, dio Pascal Jocoux Euskal Elkargoko lehendakariordeak.\n4) Antolaketa planak ere hiru herrialdeentzat\nHirigintza dokumentuez gain, Hiri Garraio Plana eta Tokiko Etxebizitza Programa gogoetatzen ari dira herritarren ordezkariak. Euskal Elkargoaren gain dira biak eta, hala, alor horietan burutuko dituen politikak zehazten dituzte. Helburuak eta horietarako behar den dirua finkatuko dituzte.\nDokumentu estrategiko horiek guziek pisu politiko handia dute eta ez da arrunta hautetsiek horietariko gehienak 2020ko herriko bozen aitzinetik osatzeko helburua izatea.


Ankulegi XXII. Antropologia Jardunaldia (2019) - Ankulegi Antropologia Elkartea\nHeriotza garai eta gizarte guztietan presente dago. Hala ere, biologikoa eta soziala den edozein prozesuren antzera, testuinguru kultural eta historikoaren araberako agerpen anitz ditu. Ankulegi elkartearen XXII. Antropologia Jardunaldiak heriotza eta hari lotutako forma, irudikapen eta esanahiak izango ditu aztergai, eta San Telmo Museoak antolatuko duen “Heriotza. Ante la muerte” erakusketari lotuta egongo da. Nola egiten diogu aurre heriotzari? Nola agertzen zaigu eta nola ematen dugu horren berri? Zer forma hartzen dute hileta erritualek eta zeremoniek? Nolakoak dira egungo doluak eta osatze prozesuak? Zer harreman eraikitzen dira bizidun eta hildakoen artean? Nola agurtzen eta nola gogoratzen ditugu hildakoak? Zein da haien gizarte presentzia (sinbolikoa, jaien bidezkoa, espirituala…)? Zer espazio eta arkitektura motak eraiki eta erabiltzen ditugu oroitzapen eta gurtzarako?\nGai horien inguruan hausnartzeko asmoz, Ankulegitik dei egiten dugu jardunaldi honetan heriotza eta haren agerpen soziala lantzen duten komunikazioak aurkeztera, izan aipatu ikuspegietatik zein posible diren beste hainbatetik, ikerketa eremu honetako egite etnografiko eta hausnarketa metodologikoak lantzen dituztenak barne.\nProposamenak euskaraz, gaztelaniaz edo frantsesez bidali behar dira, 2019ko urtarrilaren 22a baino lehen, ondorengo helbide elektroniko honetara: <ankulegi2019[a bildua]gmail[puntu]com>. Proposamenek honako atalak izan behar dituzte:\nFormatua: komunikazioa, posterra, tailerra, ikus-entzunezkoa edo besteren bat.\nIzenburua: izenburu nagusia eta azpititulua, hala badagokio.\nEgilea: izen-abizenak, helbide elektronikoa, diziplina eta jatorri instituzionala.\nDeskribapen laburra: proposamenaren ideia nagusiari buruzko sinopsia. Komunikabideetan jardunaldia zabaltzeko erabiliko da. Gehienez, 30 hitz.\nDeskribapen luzea: proposamenaren helburu, metodo eta inplikazioen deskribapen zehatza. Proposamena ebaluatzeko balio izango du eta, horrela badagokio, jardunaldiaren web-gunean zabalduko da, egitarauarekin batera. Gomendatutako luzera 150-200 hitzekoa da.\nHitz gakoak: 2-3 hitz bakarrik.\nOtsailaren hasieran, proposamenen egileekin harremanetan jarriko gara, onartuak edo baztertuak izan diren jakinarazteko.\nAurreko urteetan bezala, 2019aren zehar, Ankulegi elkartearen aldizkariak zenbaki monografiko bat argitaratuko du, jardunaldian landutako gai berberaren ingurukoa. Jardunaldian komunikazioak aurkeztuko dituzten egileak artikuluak 2019ko martxoaren 31a baino lehen bidaltzera animatzen ditugu, argitaratuko baititugu baldin eta kontseilu zientifikoaren betebehar formalak eta kalitatezkoak (ikus araudia) betetzen badituzte, peer review prozesua pasa ondoren. Arauak betetzen dituzten testuak bakarrik aztertuko dira.


Arrantza arloko etnografia\nUrazandiko ontzia (XVI. mendea)\nBihar izateko gaur bildu\nItsasoko oharrak: Museoko kanpai-hotsak itsas ondareagatik\nDonostiako eta Gipuzkoako itsas historian esanguratsuak diren hainbat data errekuperatzeko kanpai hotsen bidez Museoko kanpaia balioan jartzeko egitasmoa\n“OSPAKIZUN KANPAIA” deituriko programaren identifikazio gida duen triptikoa argitaratu dugu, zein egunetan entzun ahal izango den eta zergartik.\nOspakizun erlijiosoek eta itsasoarekin zerikusia duten lanbideen hainbat Kofradiei eskainitako arretak markatzen dute egutegia. Nahiz eta Donostiako eta Gipuzkoako itsas tradizio hauetako batzuk mendeen zehar mantendu diren, beste batzuk, aldiz, galtzen joan dira.\nEgitasmo honen bidez, Museoak itsas ondare inmateriala (erlijiotasun herrikoia, omenezko ekitaldiak, jai-ospakizunak…), memoria kolektiboa eta Gipuzkoako kostaldeko identitateak errekuperatzen eta balioan jartzen lagundu nahi du.\nDONOSTIAKO KONTSULATUKO LONJA DORREKO KANPAIA\nDorreko kanpaiak inskripzio hau dauka grabatua: “Soi de el noble Consulado de esta ciudad. Francisco de Lacasanueba me fecit. Ano 1799”.\nEgitasmo hau martxan jarzeko kanpaiaren inguruan lan batzuk egin dira: bere euskarria (bigak eta pasadoreak) garbitu eta indartu da.\nKanpai-hotsak automatizatuta daude kanpotik gehitu den mekanismoari esker eta "OSPAKIZUN KANPAIA" sekuentzia martxan jarriko daprogramatutako egunetan. "HARRERA KANPAIA" eta "IRABAZLE KANPAIA" sekuentziak eskuz aktibatuko dira.\nLONJAEsperimentazioaren bidez, itsasoarekin loturiko ofizio ezberdinen ezagutza bultzatzen duen erakustareto dinamikoa\nAste Nagusian ez dira "Zoriontasunaren bilaketa" erakusketara bisita gidatuak egingo\nMuseoko kanpaiak itsas ondareagatik joko du\n© 2018 Kultura Zuzendaritza Nagusia - Gipuzkoako Foru Aldundia ·


Pribatutasun-politika – Atena Fundazioa\nDatuak babesteko araudian xedatutakoaren arabera, Atena Fundazioak ezinbesteko baldintza ezartzen du 16 urte baino gehiago izatea webgune honetan sartu ahal izateko. 16 urtetik beherakoa bazara eta webgune honetan sartu bazara, ez diguzu zure daturik eman behar. Informazio honen egiazkotasunaren erantzukizuna norberarena da. Atena Fundazioak, baldintza hori betetzen ez dela egiaztatzen badu, bidalitako informazio-eskaerari arretarik ez egiteko ahalmena du. Adingabeari ez zaio inoiz eskatuko familiako gainerako kideen egoera profesionalari, ekonomikoari edo intimitateari buruzko daturik, haien baimenik gabe.\nIzena: ATENA FUNDAZIOA\nHelbide elektronikoa: fundacionatena@gmail.com\nHelbidea: Altzania ibaia kalea, 20 zk.-behea. Atzealdean. 31006 Iruña\nEUROPAKO PARLAMENTUAREN ETA KONTSEILUAREN 2016/679 ERREGELAMENDUA (EB), 2016ko apirilaren 27koa, datu pertsonalen tratamenduari eta datu horien zirkulazio libreari dagokienez pertsona fisikoak babesteari buruzkoan (Datuak Babesteko Erregelamendu Orokorra, aurrerantzean DBEO), xedatutakoarekin bat etorriz, Atena Fundazioak, fundacionatena@gmail.com helbidean eskuragarri dagoen posta elektronikoko postontzian, egiten dituen datu pertsonalen tratamenduei buruzko kontsulta eta zalantza guztiak artatuko ditu.\n3. Zer informazio pertsonal biltzen dugu Atena Fundazioan?\nZure informazio pertsonala biltzen dugu, gure zerbitzuak emateko eta etengabe hobetzeko.\nHauek dira biltzen ditugun informazio motak:\nJakitera ematen diguzun informazioa: Atena Fundazioaren zerbitzuei buruz ematen diguzun informazio guztia jaso eta gordetzen dugu.\nHainbat modutan eman ditzakezu datu pertsonalak:\nGure web orria erabili edo bisitatzean edo harekin elkarreraginean aritzean, adibidez, formulario bat betez edo bertan erregistratuz.\nGure instalazioak bisitatzean.\nGurekin harremanetan jartzean, telefonoz, postaz edo posta elektronikoz.\nInformazioa zuzenean bidaltzean —adibidez, kuotak ordaintzean, jardueretan onartzeko formularioak osatzean, gurasoentzako dokumentazioa sinatzean, zure senidearen mediku-historiala ematean edo zure osasun-egoerari buruzko informazioa ematean—, edo eskatu dizugun eta aldiro beharrezkoa den informazioa ematen diguzunean.\nBitarteko horien bidez bildutako datuak:\nGurasoen eta/edo tutoreen eta haien senideen izen osoa.\nZure senidearen jaioteguna.\nHarremanetarako datuak: bizilekuaren helbidea, posta elektronikoa, telefono mugikorra, finkoa eta/edo lantokikoa.\nZure senidearen irudiak.\nEspediente medikoak edo akademikoak.\nZerrendatutako zeregin horien inguruan, Atena Fundazioak zure datuak tratatu eta egindako jarduerekin lotutako mezuak bidal diezazkizuke. Mezu horiek telefonoz, posta elektronikoz, postaz eta/edo berehalako mezularitzaren bidez bidal daitezke. WhatsAppeko taldeak sortzeko, parte-hartzaileen baimena beharko da. Ez zaitugu inolako taldetan sartuko zure baimenik gabe.\nInformazio automatikoa: fundacionatena.org gure webgunean nabigatzen duzun bakoitzean, automatikoki jasotzen eta biltzen ditugu zenbait informazio mota, hala nola zure IP-ri buruzko informazioa, webguneaz egiten duzun erabilerari buruzko informazioa, edukiarekin duzun interakzioa eta webgunearen bidez eskuragarri dauden zerbitzuak barne. Adibidez eta beste webgune askok egiten duten bezala, “Cookieak” eta beste identifikatzaile bakan batzuk erabiltzen ditugu Interneteko nabigatzailea edo zure gailua gure webgunera sartzen direnean zenbait informazio biltzeko.\nBeste iturri batzuetatik datorren informazioa: beste erakunde batzuekin lankidetza estuan lan egiteko aukera dago, hala nola, ikastetxeekin, hainbat profesionalekin, argazkilariekin, agintariekin, ordainketa- eta banaketa-zerbitzuekin, baita erakunde horiek zure familiakoari buruzko datuak emateko aukera ere.\n4. Zertarako erabiltzen ditugu zure datu pertsonalak?\nZure informazio pertsonala tratatzen dugu, lana aurrera eramateko eta gure zerbitzuak eskaintzeko eta hobetzeko. Helburu horien artean daude:\nZUK EMANDAKO DATUAK:\nAtena Fundazioaren helburuak eta asmoak sustatzeko eta kudeaketa eraginkorrena bermatzeko.\nDatuak gure informazio-biltegiratze sistemetan gordetzeko.\nZure senidearen irudiak erabiltzeko, parte hartzen duen jardueretan eskuzko identifikazio-sistema baten barruan.\nLarrialdi-egoeretarako behar medikoak zehazten dituen dokumentu bat gordetzeko. Dokumentua profesionalen eskura egongo da, larrialdi medikoa gertatuz gero laguntza azkarra emateko.\nAtena Fundazioak aplikazio informatikoak eta beste tresna teknologiko batzuk ditu zure datuak tratatzeko, besteak beste, erakundea kudeatzeko informazio-sistema. Aplikazio horiek ematen dizkiguten enpresak kontu handiz hautatu ditugu, eta beti aztertu ditugu, besteak beste, haien eta zure senidearen informazioa babestuta dagoela bermatzeko. Erabiltzen ditugun tresna teknologikoei buruzko informazio gehiago nahi baduzu, jarri harremanetan datuak babesteko gure sailarekin fundacionatena@gmail.com posta elektronikoaren bidez.\nJasotzen dugun informazioa erabiliko dugu sinatu dugun edo izenpetu dezakegun akordiotik -dagokionaren arabera- eratorritako betebeharrak betetzeko, bai eta eskatzen diguzun informazioa eta zerbitzuak emateko ere. Era berean, pertsona bakoitzaren garapenean lagunduko duten zerbitzuak eskainiko ditugu, eta datu pertsonalak erabiliko ditugu beharrezkoa denean. Bestalde, datu pertsonalak erabiliko ditugu gure zerbitzuak fakturatzeko, Atena Fundazioarekin sinatu duzun akordioaren arabera.\nWEBGUNEAREN BIDEZ LORTUTAKO DATUAK: Informazio hori, honetarako erabiliko dugu:\nGure web-orria administratzeko eta barne-eragiketak egiteko, hala nola arazo teknikoak konpontzea, datuak aztertzea edo probak egitea, bai eta estatistika-, inkesta- edo ikerketa-helburuetarako ere.\nGure web orria hobetzea eta edukia modurik praktikoenean aurkezten dela eta erabiltzaile gisa duzun esperientzia ahalik eta eraginkorrena eta egokiena dela bermatzea, bai zuretzat bai erabiltzen duzun ordenagailuarentzat.\nBESTE ITURRI BATZUETATIK JASOTAKO DATUAK: Baliteke informazio hori, Atena Fundaziotik jasotzen ditugun eta ematen zaizkigun datuekin erabiltzea. Informazioa, —gainontzeko informazio osagarriarekin batera— erabil dezakegu arestian azaldutako helbururen bat lortzeko, eskuratzen ditugun datu-motaren arabera.\nBESTE HELBURU BATZUK: Zure informazio pertsonala erabiltzen dugu Atena Fundazioaren zerbitzuen berri emateko hainbat kanalen bidez (adibidez, telefonoz, posta elektronikoz, WhatsApp taldeen bidez).\nZER HELBURUTARAKO ESKATZEN DUGU BAIMENA: Zure informazio pertsonala helburu jakin batekin tratatzeko baimena ere eska dezakegu.\nBaimena eskatuko dizugu zure senidearen edozein irudi gure publizitate-materialetan argitaratzeko, besteak beste, gure informazio-liburuxkak, gure web orria edo antolatutako ekitaldiak zabaltzeko edozein bideo.\nAipatutako helburuetarako baimena eman baduzu, edozein unetan ken dezakezu, datuen babesaz arduratzen den pertsonarekin harremanetan jarrita.\nZure datu pertsonalak ez ditugu gordeko datu horien tratamenduaren xedeen arabera behar-beharrezkoa dena baino denbora luzeagoan. Oro har, zure senidearen espedienteak gordeko ditugu Atena Fundazioarekin harremanak irauten duen bitartean, eta, amaitutakoan, artxibategi historikora eramango ditugu, haietarako sarbide mugatua bermatuz.\nZure datuak tratatzen ditugu modu zilegian, leialki, gardenki, egoki, era adiutuan, mugatuan, behar zehatzetan eta molde eguneratuan. Horregatik, jasotako datuak zehatzak ez direnean, zentzuzko neurri guztiak hartzeko konpromisoa hartzen dugu, horiek kendu edo luzapenik gabe zuzentzeko.\n6. Zein da zure datuak tratatzeko legitimazioa?\nZure datuak tratatzeko oinarri juridikoa zure senidea Atena Fundazioan sartzean espresuki adierazitako baimena da.\nEskaera formalizatu ondoren, tratamendurako oinarri legitimatzailea, gainera, eskatutako kontratu-prestazioa da.\nLegeria sektorialean ezarritako betebeharrak ere bete behar ditugu, baita aplika daitekeen beste edozein araudi ere.\nEta gure interes legitimoaren arabera, zure datuak tratatuko ditugu kalitateari eta iritziari buruzko inkestak egiteko, webgunea mantentzeko edo telefono bidezko arretarako.\n7. Zein hartzaileri jakinaraziko zaizkio zure datuak?\nZure senideari buruzko informazioa parteka dezakegu irabazi-asmorik gabeko beste erakunde batzuekin, Atena Fundazioko kide direnekin, hala nola Plena Inclusión Navarra, Nafarroako Geriatria eta Gerontologia elkartea, Haizea Dantzaren aldeko elkartea Nafarroan eta EMAN (Asociación Escena y Música Asociada de Navarra-Eszena eta Musika Elkartua Nafarroan) elkarteekin. Lagapen horien oinarri juridikoa Atena Fundazioaren interes legitimoa eta interesdunaren aldez aurreko adostasuna dira.\n8. Zein dira zure eskubideak zure datuak ematen dizkiguzunean?\nDatuak ematen dizkiguten pertsona guztiek eskubide hauek dituzte:\nPertsona orok du berari dagozkion datu pertsonalak tratatzen ari garen jakiteko baimena. Interesdunek eskubidea dute beren datu pertsonalak atzitzeko, bai eta datu okerrak zuzentzeko eskatzeko ere, edo, hala badagokio, datu horiek ezabatzeko eskatzeko, besteak beste, datuak bildu ziren helburuetarako jada beharrezkoak ez direnean.\nDatuak Babesteko Erregelamendu Orokorrean aurreikusitako baldintzetan, interesdunek beren datuen tratamendua edo eramangarritasuna mugatzeko eskatu ahal izango dute, kasu horretan, erreklamazioak egiteko edo defendatzeko baino ez ditugu gordeko.\nInguruabar jakin batzuetan, eta beren egoera partikularrarekin zerikusia duten arrazoiengatik, interesdunek aurka egin ahal izango diote beren datuen tratamenduari. Helburu espezifikoren baterako baimena eman baduzu, edozein unetan kentzeko eskubidea duzu, eta horrek ez du eraginik izango erretiratu aurreko baimenean oinarritutako tratamenduaren zilegitasunean. Kasu horietan, datuak tratatzeari utziko diogu edo, hala badagokio, tratatzeari utziko diogu helburu zehatz horretarako, ez bada arrazoi legitimo larriengatik edo erreklamazio posibleak egikaritu edo defendatzeagatik.\nAzaldutako eskubide horiek guztiak Pribatutasun-politika honen “tratamenduaren arduradunaren” atalean agertzen diren harremanetarako bitartekoen bidez gauza daitezke.\nZure eskubideen edozein urraketaren aurrean, bereziki zure erabileran gogobetetasuna lortu ez baduzu, erreklamazioa aurkez dezakezu Datuak Babesteko Espainiako Bulegoan (www.agpd.es helbidean eskuragarri daude harremanetarako datuak) edo beste kontrol-agintaritza eskudun batean. Zure eskubideei buruzko informazio gehiago ere lor dezakezu, erakunde horietara joz.\n9. Bitarteko elektronikoen bidezko komunikazio komertzialak\nAtena Fundazioak jakinarazten dizu Informazioaren Gizartearen eta Merkataritza Elektronikoaren Zerbitzuei buruzko uztailaren 11ko 34/2002 Legea betetzen duela, eta ez dugu SPAM praktikarik egiten; horregatik, zure posta elektronikoa edo telefono mugikorra une bakoitzean helburu komertzialekin tratatzeko baimena eskatuko dizu.\n10. Pribatutasun-politikaren eguneratzea\nAtena Fundazioak pribatutasun-politika edo zerbitzuak erabiltzeko baldintzak aldatzeko eskubidea izango du, indarrean dagoen legeriara egokitzeko arrazoiak edo beste arrazoi batzuk direla medio, eta hori gertatzen denean, edozein aldaketaren berri emango dugu, eta gure politikaren bertsio berriena berriro irakurtzeko eskatuko dugu, eta, hala badagokio, haren onarpena berresteko. Bildutako datu pertsonalen erabateko konfidentzialtasuna eta pribatutasuna bermatzen da, eta, horregatik, segurtasun-neurriak hartu dira baimenik gabeko aldaketa, galera, tratamendua edo sarbidea saihesteko, eta, horrela, datuen osotasuna, erabilgarritasuna eta segurtasuna bermatzeko. Hala ere, Atena Fundazioa ez da datu pertsonalen inguruan sor daitezkeen gorabeheren erantzule izango, baldin eta honako egoera hauek eratortzean: sistemetara baimenik gabe erasotzea edo sartzea, ezinezkoa denean detektatu edo eragotzi, egungo teknologiaren egoeraren arabera neurriak hartuta ere.\nAzken eguneratzea 2021eko ekainean burutu zen.